
Motivatie 


Probabil, vă veţi întreba de ce am dorit să 
transcriu într-un volum alocuţiunile făcute la 
diferite evenimente culturale, îndeosebi lansări 
de carte. Motivul este simplu: am dorit să aduc 
un omagiu prietenilor mei, scriitori de talent 
care au dăruit cititorilor partea sensibilă a 
sufletului lor, cu iubire, bucurie şi cu speranţa 
că niciodată, cuvântul scris nu va muri. 

Pentru că „verba volant”, consider extrem 
de important ca pe lângă opera fiecăruia să 
dăinuiască şi umila părere a unui contemporan 
despre scrierile lor. 

La acestea, am adăugat câteva articole 
apărute în ziarele locale şi altele noi, care nu 
şi-au mai găsit loc în presă, precum şi un articol 
mai special, dedicat marelui om de cultură, 
profesor, scriitor şi jurnalist Petru Baciu, care a 
fost unul dintre oamenii apropiaţi mie şi care a 
ajutat la construirea temeliei editurii „Emma”. 

Le mulţumesc tuturor pentru ceea ce lasă 
în urma lor, pentru darul minunat pe care-l fac, 
prin talentul care le-a fost dăruit de bunul 
Dumnezeu. 

Putere distructivă 


A mai trecut o zi. Ba nu, a mai trecut o 
săptămână. O săptămână în care am fost 
înconjurată de muncă, stres şi...ştiri. Pardon, 
ştirile fac parte din stres. Deschid ziarul şi 
citesc: „Şapte firme din zece şi-au închis porţile, 
iar unele sunt în pragul falimentului”. Pornesc 
televizorul şi urmăresc un talk-show din care 
trag concluzia că ar fi posibil - nicidecum sigur - 
ca salariile şi pensiile să fie plătite încă o lună. 

Imi citesc e-mailurile şi găsesc cu litere 
de-o şchioapă, ştirea zilei: „Guvernul ar putea fi 
obligat, conform acordului cu F.M.I. să dea 
afară 200000 de bugetari până în 2011”. Numai 
ştiri care mă fac să mă cutremur. In gând îmi 
apare bunicul meu, care a trăit 97de ani şi care, 
deşi trecut prin două războaie mondiale, habar 
n-avea ce-i stresul trăindu-şi viaţa ca şi cum 
i-ar fi curs prin curte un râu cu lapte şi miere. 
Oare de ce? Sigur, nu din cauză că acum 
cincizeci de ani lumea ar fi fost alta, sau că 
oamenii ar fi trăit mai bine. Sigur, nu! Au fost 
vremuri mult mai grele decât acum, iar ziua de 
mâine nu era deloc însorită. Diferenţa este doar 

de imagine. Problemele cotidiene erau mult mai 
puțin mediatizate, ca să nu spun deloc. Nu 
existau încă „analiştii politici” si nici 
„moderatorii” radio-TV, aşa că nu avea cine să 
le explice trăitorilor din muncă cinstită că o duc 
rău si că ar fi posibil s-o ducă si mai rău. In 
Orăştie erau câteva tipografii, o librărie si multe 
publicații, de la ziarele de ştiri până la cele 
specializate. Desigur că aceste publicații puteau 
exista deoarece erau citite. Desigur că se 
regăseau în paginile lor multe dintre 
problemele, nemulțumirile si durerile cititorilor. 
Totuşi, nu cu atâta ostentatie, nu cu atâta 
aplomb, nu ca si cum, ziaristul ar fi deținut 
piatra filosofală. Problema vieții noastre este că 
aflăm de la alţii cum ne este viaţa şi cum o 
trăim. Ştirile, talk-show-urile şi emisiunile de 
dezvăluiri şocante ne conduc şi ne subjugă. De 
aici, probabil a şi apărut în folclorul nou 
strigătura: „Cu televizorul, aţi minţit poporul!”. 
Emisiunile mai sus amintite sunt cauza bolilor 
cauzate de stres, a anxietăţii colective şi a 
refugiului în telenovele şi manele. Ca un 
umil jurnalist, ce pot să spun? Trăiască a patra 
putere din stat, dar, vă rog, n-o lăsaţi să urce 
în ierarhie! 


A >F >Ë >Ë ale K K ale K K K R ate he R K K K ale K e K ale K K K of ke ale K 2K ERROR ate K K ÞK ale K ÞK 2K K ale K ok 3K K ok ok K e 


5 


Feana-. Oucia Horan 


kKkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkk 


Ziua fatidică 


Dintr-o curiozitate pur jurnalistică am 
întrebat câţiva şcolari de vârste diferite, dintre 
care unii abia intraţi pe băncile şcolii iar alţii 
aflaţi în pragul absolvirii, ce înseamnă pentru ei, 
Mihai Eminescu. Răspunsul era exact cel pe 
care-l aşteptam. Toţi, dar absolut toţi au spus 
pe  nerăsuflate că Mihai Eminescu este 
„luceafărul poeziei româneşti”, „poetul 
nepereche” sau „poetul nostru naţional”, 
folosind nişte clişee introduse în manualele 
şcolare printr-o încercare a regimului totalitar 
de-a prezenta elevilor numai poetul genial care 
a fost Eminescu, evitând cu bună ştiinţă 
prezentarea lui ca un mare jurnalist, luptător 
neobosit pentru neam şi tară. 

Desigur că nu putem despărţi numele lui 
Eminescu de poezie, acest lucru echivalând cu o 
blasfemie; el a fost şi rămâne un poet 
desăvârşit a cărui performanţă va fi greu de 
egalat. Dar, în acelaşi timp, suntem obligaţi, ca 
o reparaţie morală, să-l prezentăm în manuale, 
fie ele şi alternative, în articole sau în 
discursuri, aşa cum a fost, un român adevărat, 

un om politic si un mare ziarist, care in climatul 
socio-politic al anilor 1880 incomoda cercurile 
politicii româneşti şi căruia i s-a înscenat o 
boală cumplită, pentru a putea fi îndepărtat de 
la conducerea ziarului „Timpul”. 

Restabilirea adevărului despre Eminescu 
este o datorie de onoare a oricărui ziarist 
deoarece cea mai însemnată parte a activităţii 
sale a fost dedicată gazetăriei şi politicii. 
Eminescu devine ziarist încă din anul 1876, 
debutând la Curierul de Iaşi. Din 1877 devine 
redactor la ziarul „Timpul” iar din 1880, tot la 
„Timpul”, redactor şef şi redactor pe teme 
politice. 

Munca sa a fost întreruptă într-un mod 
brutal în iunie 1883, când a fost trimis cu forţa 
la un ospiciu, devenind astfel, graţie puterii de 
stat de atunci, unul dintre primii deţinuţi politici 
ai statului român modern şi cu siguranţă primul 
ziarist căruia condeiul îi este întrerupt într-un 
mod atât de brutal. Şi asta pentru că România 
se afla în acel moment în pragul semnării 
tratatului cu Tripla Alianţă, negociat de mai bine 
de doi ani şi jumătate de către junimiştii 
conduşi de Carp cu totala susţinere a lui Titu 
Maiorescu, iar Eminescu, perfect sănătos, a 
citit la „Junimea”, la începutul lunii iunie, la Iaşi, 

cu ocazia dezvelirii statuii lui Ştefan cel Mare, 
poemul său „Doina”, în cadrul unor sărbători 
naționaliste care au iritat puterea. Mai mult 
decât atât, Von Bismarck amenință România cu 
declararea războiului, aşa cum scrie Nicolae 
Georgescu în cartea “A doua viață a lui 
Eminescu”, dacă nu retractează urgent 
afirmaţiile naţionaliste şi nu dă asigurări ferme 
că va intra in sfera de influență a Germaniei si 
Austro-Ungariei. De asemenea, se cere 
desfiinţarea urgentă a Societăţii „Carpaţii”, 
societate în care Eminescu avea rolul central şi 
care milita pentru ruperea Ardealului de 
Imperiul Austro-Ungar şi alipirea lui la Ţară. 

Din cauza opiniei publice care-l iubea pe 
Eminescu şi care-i era în marea ei majoritate 
alături în planurile sale de unire şi reîntregire a 
„Daciei Mari”, îndepărtarea sa de la „Timpul”şi 
din viaţa politică s-a făcut rapid şi eficient 
fabricându-i-se o boală care putea fi invocată 
oricând era necesar, în codul de moravuri 
publice şi politice ale epocii „boala gravă” a 
nebuniei  îndepărtându-l definitiv de viața 
publică; Nebun fiind, nimic din ceea ce-ar mai fi 
scris nu mai era de luat în considerare. Atunci, 
în acea zi de 28 iunie 1883, Eminescu a fost 
asasinat moral, lucrul fiind desăvărşit prin 

asasinarea sa fizică printr-un proces lent de 
otrăvire cu mercur, prescris ca „tratament” 
pentru o presupusă demenţă. 

„Timpul” vine cu o declaratie abia în 2 
iulie 1883 în care spune: "Cu începere de astăzi, 
1 iulie, direcţiunea politică şi redacţia ziarului 
“Timpul” este încredințată d-lui Mihail 
Paleologu”. Opinia publică înțelege din acest 
comunicat că Eminescu este scos din presa 
românească. Deocamdată nu se dădea nicio 
explicație pentru măsura luată, dar acelaşi ziar 
revine cu un comunicat a doua zi, în 3 iulie: 
“Unul dintre colaboratorii acestei foi, d. Mihai 
Eminescu, a încetat de a mai lua parte în 
redacție, atins fiind în mod subit de o gravă 
boală. Ne place însă a spera că lipsa dintre noi a 
acestui stimat confrate nu va fi de cât de scurtă 
durată si că ne va fi dată fericirea de a anunţa 
revenirea sa sănătos la funcțiunile de până 
acum”. 

Opinia publică nu este însă pe deplin 
lămurită de natura acelei boli grave asupra 
căreia domneşte tăcerea. Liniştea aparentă este 
însă conturbată de o epigramă publicată de 
Alexandru Macedonski în numărul din august al 
revistei „Literatorul”: 

„Un X... pretins poet - acum 

S-a dus pe cel mai jalnic drum... 

L-aş plânge dacă-n balamuc 

Destinul său n-ar fi mai bun 

Căci până ieri a fost năuc 

Şi azi nu e decât nebun.” 

Imediat după apariţia epigramei, Ventura 
şi Macedonski intră într-o polemică puternică. 
Ventura, redactorul ziarului „L'Independence 
roumaine”, ziar al cărui director Emille Galli, 
fusese expulzat din Romania tot în acea zi 
fatidică de 28 iunie, găseşte prilejul perfect de 
a-l denigra pe Eminescu şi de a-l arăta în ochii 
opiniei publice drept un nebun tolerat de 
societate: "Nu este nici o îndoială, prin această 
epigramă este vizat nefericitul nostru coleg şi 
prieten, Eminescu”. Iată că Ventura, cel care 
anunţase poliţia de existenţa nebunului, se 
retrage acum în ipostaza prietenului indignat, 
arătând spre Macedonski: “Iată cine îl face 
nebun pe bietul Eminescu”. Macedonski, la 
rândul său încearcă să se apere spunând că 
este o epigrama veche, care a fost publicată 
fără ştirea sa, epigramă care în plus, nici nu îl 
vizează pe Eminescu. Răul este însă făcut iar 
Grigore Ventura reuşeşte dislocarea unui mare 
ziarist, a unui adversar de temut, din sistemul 
unui ziar de opoziţie. 

Polemica se stinge, iar la 1 septembrie 
„Telegraful” este primul care anunţă: „Mai mulţi 
prieteni din capitală, amici ai nefericitului 
Eminescu, s-au decis a contribui lunar pentru 
întreţinerea amicului lor în casa de sănătate. 
D.T. Maiorescu are partea cea mai mare în 
această frumoasă şi nobilă acţiune.” 

La sfârşitul anul 1883, Titu Maiorescu, 
publică un volum cu 64 de poezii eminesciene, 
între care „Mai am un singur dor”. Aceste poezii 
distrag atenţia opiniei publice de la acel 
Eminescu naţionalist, teoretician al problemelor 
socieţăţii româneşti. Astfel, abil, Maiorescu 
reuşeşte să despartă opera eminesciană, 
limitând-o la poezie şi anulându-i partea de 
ziaristică, de altfel mai bogată şi la fel de 
valoroasă. 

Cu 23 de poezii publicate în reviste, 
Eminescu nu putea rămâne în conştiinţa 
naţională drept un mare poet şi cu atât mai 
puţin drept cel mai mare poet al neamului. Din 
1883 şi până în 1911, Titu Maiorescu scoate 11 
ediţii ale volumului „Poesii”, acest lucru ducând 
la consacrarea definitivă a poetului. Dar 
Maiorescu are marele merit că „l-a salvat pe 
Eminescu din conjunctura lui 28 iunie 1883, în 
singurul mod în care mai putea: ca poet! Nu se 


A >F >Ë >Ë ale K K K K K K R EOF R K K K K K K K K K e K of ke ale of E ate ate K ate ate K K ÞK K K ÞK K K ÞK K ok K K ok ok K K 


11 


Feana-. Oucia Horan 


kKkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkk 


poate ca Eminescu să aibă o moarte definitivă. 
Moare ziaristul, moare omul politic, moare 
prietenul, dar nu poetul Eminescu, care are 
diamante”, reconstituie eminescologul Nicolae 
Georgescu posibilul gând maiorescian. 

Volumul de poezii are un succes teribil, 
dar fiind un volum de „poezii uşoare”, suport 
pentru romanțe cântate în cafenele nu-i va 
aduce lui Eminescu nicio satisfacție, el 
găsindu-se in acea perioadă la maturitate, după 
un stagiu de om public, ca teoretician al unei 
grave ideologii sociale si naționale, astfle încât 
câteodată se va revolta, va sparge vitrinele 
librăriilor, îşi va lua volumul de poezii de pe raft 
şi-l va arunca în noroi, călcându-şi-l în picioare. 
Bineînţeles, forţele de ordine au intervenit 
prompt iar „insurgentul” a ajuns la poliţie, sau 
mai rău, în 8 noiembrie 1886, la Mănăstirea 
Neamţ, la stabilimentul pentru alienaţi psihic. 

De acolo, de la Mănăstirea Neamţ, poetul 
va trimite spre publicare lui Iacob Negruzzi, la 
Convorbiri literare, mai multe poezii, însoţite de 
un bileţel: “Îţi trimit deodată cu aceasta mai 
multe versuri cărora, de ţi se par acceptabile, le 
vei face loc în „Convorbiri”. Indealtminterelea, 
mă aflu bine şi sănătos în mijlocul acestor munţi 
şi-ţi doresc asemenea”. Eminescu era deci 

sănătos psihic si capabil de a scrie. 

Punând cap la cap toate dovezile strânse 
ani de zile, Ovidiu Vuia scrie: “Concluziile mele, 
ca medic neuropsihiatru, cercetător ştiinţific, 
autor a peste 100 de lucrări din domeniul 
patologiei creierului, sunt cât se poate de clare: 
Eminescu nu a suferit de lues si nu a avut o 
demență  paralitică. In ceea ce priveşte 
alcoolismul, acesta nici nu intră în discutie. 
Presupusul sifilis al lui Eminescu este scos din 
mâneca imposturii Si botezat ad-hoc 
congenital”. 

Prima criză a lui Eminescu, din 1883- 
1884, când a fost internat la Dr. Suțu, apoi la 
Ober Doebing, lânga Viena, cât si recidiva din 
1886-1887, când a fost internat la Mănăstirea 
Neamtului, institutul pentru alienati, corespund 
unei psihoze maniaco-depresive, cu siguranță 
nu bolii incurabile; în amândoua cazurile a 
părăsit spitalul aproape complet restabilit, cu 
facultățile intelectuale normale. 

Aşadar, Eminescu a fost scos din viața 
publică si declarat nebun pentru că atitudinea 
lui pentru unirea ţării-mamă cu Ardealul nu era 
bine văzută de conducerea de atunci a 
României. De remarcat in acest sens este o 
scrisoare a lui P.P. Carp către Titu Maiorescu în 

care îi atrage atenţia: „Şi mai potoliti-| pe 
Eminescu”. Eminescu a fost „potolit”. El a militat 
pentru trezirea si emanciparea românilor si de 
aceea a avut atât de mult de suferit. Pentru 
posteritate, a fost prezentat apoi doar ca un 
poet romantic. 

Poetul Felix Narcis Nicolau, autor al cărţii 
„Eroismul eminescian”, este de părere că 
imaginea unui Eminescu melancolic, visător, 
copleşit de viaţă este complet greşită şi 
exagerată de cei care nu i-au înţeles adevărata 
personalitate:  „Excesiv de  suavul portret 
creionat lui Eminescu de nenumarate condeie a 
declanşat, în acelaşi fel, o reacţie inversă. Chiar 
un spirit acid, cum a fost cel al lui Arghezi, 
considera că, «într-un fel, Eminescu e sfântul 
preacurat al ghiersului românesc. Din tumultul 
dramatic al vieţii lui s-a ales un Crucificat». 
Trebuie să se remarce însă că accentul cade în 
prima propoziție pe într-un fel. Într-altfel, 
autorul Luceafărului se dezvăluie ca o 
personalitate artistică de o forţă imaginativă 
covârşitoare, capabilă să creeze noi universuri, 
de o grandoare şi o plasticitate inegalabile. 
Vizionarismul istoric eminescian este conflictual 
la modul dialectic. Pe cerul fanteziei sale se 
înfruntă forţe  antagonice care declanşeaza 

conflagrații universale”. 

Nu pot încheia decât citându-l pe marele 
patriot Mihai Eminescu, jurnalist, poet si om 
politic: 

“Trăind în cercul vostru strâmt, 
Norocul vă petrece, 
Căci eu in lumea mea mă simt, 
Nemuritor si rece.” 

Prea mici 
pentru un univers atât de mare 


Calea Lactee...galaxia în care vietuim, in 
care Pământul nostru se roteşte de un timp 
nedefinit, pentru un timp nedefinit. Aici ne trăim 
iubirile, dezamăgirile, fericirile sau tristețea, 
fără să ne gândim vreodată la legile care-o 
guvernează. Pentru noi, chiar si Terra este o 
imensitate, dimensiunile galaxiei nici nu le 
putem percepe. Invàtám conştiincioşi despre 
ani lumină sau viteza supersonică, dar nu 
conştientizăm. 

Asta până în momentul în care o „ştire de 
ultimă oră” ne pune pe gânduri, deoarece patru 
imense galaxii s-au ciocnit una de cealaltă în 
cea mai mare coliziune cosmică observată 
vreodată şi datorită acestei ciocniri, astronomii 
se aşteaptă ca ele să fuzioneze, să formeze o 
singură galaxie de mari proporţii ~ de 10 ori mai 
mare decât galaxia noastră. 

Fenomenul a fost observat cu ajutorul 
noului telescop de mare putere al NASA - 
Spitzer ~ dar şi cu ajutorul telescopului Chandra 

si permite strângerea de informații despre cum 
s-au format cele mai mari galaxii din Univers. 
Descoperirea a fost făcută întâmplător, în timp 
ce Spitzer studia un mănunchi de câteva mii de 
galaxii. Astronomii au observat o imensă dâră 
de lumină provenind dintr-un „mănunchi” de 
galaxii, care se află la aproximativ 5 miliarde de 
ani lumină de Terra. Jumătate dintre stelele din 
cele patru galaxii au rămas, pentru moment, în 
afara galaxiei proaspăt formate, dar, cu timpul, 
ele vor fi atrase de aceasta. 

Ce se va întâmpla cu noi în momentul in 
care ne vom pune fireasca întrebare, dacă nu 
care cumva şi galaxia noastră ar putea fi 
cândva implicată într-un asemenea fenomen? 

Sau ne-am putea întreba retoric dacă 
vreuna dintre planetele care făceau parte din 
cele patru galaxii nu era locuită. Da, locuită de 
ființe inteligente, pe bază de carbon sau siliciu, 
care munceau şi visau, isi creşteau copiii si 
sperau într-o viață din ce in ce mai bună, mai 
lipsită de griji şi mai uşoară. 

De aici până la ideea că suntem nişte 
particule de praf în ochii Universului nu e decât 
un pas. Un pas mic, exact ca cel făcut pe Lună 
şi din păcate la fel de mic şi pentru omenire. 

Timpul se scurge numai pentru noi şi 

numai în defavoarea noastră, muritori pe o 
planetă albastră. Universul nu este afectat de 
trecerea timpului, îl percepe altfel şi ne 
demonstrează încă şi încă odată câtă dreptate 
are teoria relativităţii. 

Cadou de Crăciun 


Andrei are 6 ani si iubeşte muzica. Acest 
lucru nu e de loc întâmplător. S-a născut într-o 
familie în care muzica este la mare cinste. 
Mama, Anişoara, are o voce de excepţie. Nu 
putem uita recitalurile corului „Arhanghaelii” la 
care este solistă. Şi fiindcă am amintit corul 
„Arhanghelii”, trebuie să-l amintim pe tatăl lui 
Andrei - Dani - un muzician în adevăratul sens 
al cuvântului, care nu numai că este profesor de 
muzică, dar cântă atât la orgă cât şi solo şi nu 
în ultimul rând, are o mare pasiune: corul. 

Dani îşi pune tot sufletul pentru a instrui 
şi conduce formaţia corală „Arhanghelii”, cor al 
Bisericii Ortodoxe „Mihail şi Gavriil”, care s-a 
născut din pasiunea şi munca lui şi din 
bunăvoința părintelui protopop Ionel Dumbravă 
care şi-a adus mereu aportul la performanţa 
acestuia. 

lată ce baze solide are educaţia muzicală 
a lui Andrei, care a fost dăruit de Dumnezeu cu 
talent, voinţă şi putere de muncă. 

să nu credeţi că a înregistra 18 colinde e 
un lucru simplu. 

Sunt persoane mature pentru care munca 

prin care ia naştere un CD este atât de 
istovitoare, încât sunt tentate să renunte. Si 
atunci, cum a făcut față Andrei, un copil de 6 
ani acestei munci? Desigur, numai datorită 
părinților săi care i-au fost alături, l-au 
îndrumat, l-au ajutat si au transformat munca 
într-o joacă. 

Aşa s-a născut PERFORMANŢA. 

Aşa s-a născut o stea. 

Andrei Sfart s-a lansat in muzică în cel 
mai frumos mod cu putință: cântând colindele 
noastre sfinte, bucurându-ne si bucurându-se 
de Naşterea Domnului nostru Isus Cristos. Acest 
lucru nu este întâmplător dacă ne gândim că 
CD-ul a apărut la Studioul tatălui său, Dani 
Sfart, student teolog şi sub îndrumarea 
părintelui protopop Ionel Dumbravă, un om 
excepțional care iubeşte copiii si nu ezită să dea 
o mână de ajutor la formarea lor. 

Sunt sigură că vom mai auzi acest nume, 
deoarece Andrei are foarte multe de spus in 
muzică iar timpul e de partea lui. 

Vreau să-l felicit pe Andrei din tot 
sufletul. Ascultand CD-ul, ne vom aminti 
întotdeauna de această zi fericită din copilăria 
sa, când pentru o clipă a devenit matur. 

Sărbători fericite tuturor! 

Limbajul publicității sau construirea 
unui mesaj publicitar clar 


În anul 2002 a apărut la Editura Polirom 
din Iaşi, în colecţia “Collegium - Relaţii publice 
şi publicitate”, o carte de excepţie pentru toți 
cei care se pregătesc să lucreze, sau lucrează 
deja în publicitate. Autoarea, Angela Goddard, 
este profesor la Center for Human 
Communication Manchester Metropolitan 
University şi a fost timp de 12 ani moderator 
pentru proiectele nivelului A de limbă engleză. 

Cartea are 192 de pagini şi este 
structurată în 8 capitole, introducere, un index 
de termeni şi un capitol de lecturi suplimentare. 
Capitolele au titluri simple dar incitante, de la 
definiţia unui mesaj publicitar, până la 
diferenţele dintre scriitor, narator şi cititor, 
variațiile culturale - marca produsului - sau 
trucuri ale industriei publicităţii: 

Cap.1: Ce este un mesaj publicitar? 

Cap.2: Modalităţi de atragere a atenţiei 

Imagine 
Textul verbal 

Prezentare 
Cap.3: Scriitori, cititori si texte 
Scriitor si narator 
Cititorul 
Cap.4: Cum sună? 
Funcții 
Varietăți de vorbire si scris 
Presupozitia 
Prietenos cu utilizatorul 
"Realitate” 
Stereotipie 
Cap.5:Nautic,dar plăcut:intertextualitatea 
Cap.6: Variaţii culturale 
Marca produsului 
Cap.7: Trucuri ale industriei publicităţii 
A compara sau a nu compara 
Rumoare şi întoarcere 
Ai ajuns sus 
Dar realizările tale sunt 
recunoscute? 
Iesind din pagină 
Cap.8: Arată-mi asta 
Simboluri 
Lucrarea combină activităţile practice cu 
textele însoţite de comentarii, arătând modul în 
care sunt construite mesajele şi dând sugestii 
pentru cercetare. 

Se ştie că publicitatea manipulează. Este 
un adevăr binecunoscut, dar care nu ne face 
mai puţin vulnerabili în faţa ei. Dacă suntem 
curioşi care este mecanismul acesti manipulări, 
cartea Angelei Goddard ne va fi de un real folos. 
Ne va învăţa cum se construieşte un mesaj 
publicitar, cum anumite cuvintele sau imagini, 
minuţios alese şi combinate, intră in 
interacţiune cu spiritul şi sufletul nostru, 
generând o anumită reacţie comportamentală, 
ca şi cum ar exista ceva magic în felul în care 
textul publicitar este creat deoarece, oricât de 
refractari am fi ideii de reclamă, acesta reuşeşte 
să ne influenţeze deciziile într-un anumit mod. 

Sigur, putem face o analiză critică a 
reclamelor din jurul nostru, mai ales dacă dorim 
să epatăm, însă, doar citind această carte, nu 
vom deveni deodată nişte copywriteri de 
succes. Pentru aşa ceva mai este necesar să 
avem o profundă cunoaştere a minţii umane. 
Doar astfel putem îndrăzni să credem că vom 
declanşa prin mesajele noastre publicitare acele 
automatisme ale gândirii şi afectivității umane 
necesare obţinerii unui comportament aşteptat. 

Angela Goddard susţine că „publicitatea 
nu înseamnă numai promovarea comercială a 
mărcilor, ci şi texte a căror menire este să 

promoveze imaginea unui individ, grup sau 
organizație. Reclamele nu sunt doar nişte texte 
care acționează la un singur nivel: intevin 
noţiuni complexe referitoare la audienţă, iar 
cititorii sunt nevoiţi să depună un efort 
semnificativ pentru a decoda mesajele şi pentru 
a înţelege diferitele relaţii comunicaţionale.” 

Publicitatea reprezintă un ansamblu de 
mijloace de comunicare nepersonale care are ca 
scop prezentarea indirectă a unui mesaj. 
Privirea este un comportament nonverbal şi în 
acelaşi timp un comportament social. Privirea 
prezentă în cele mai multe reclame, este cea în 
care personajul priveşte direct înainte în ochii 
celui care vede afişul publicitar. Acest mod de a 
privi incită receptorul, dar mai ales îi face o 
invitaţie implicită de a încerca produsul. Privirea 
este pătrunzătoare, fixându-te şi 
provocându-te. Prin aceasta se încearcă trezirea 
curiozităţii şi a instinctelor celui ce priveşte 
afişul. 

Fiecare element al unei reclame joacă un 
rol: locul în care se realizează reclama, 
persoanele ce apar în ea, gesturile şi posturile 
adoptate, obiectele utilizate de persoane etc. 

Preocupările de studiere a stereotipurilor 
de gen în reclame au apărut în Statele Unite ale 

Americii. Primele cercetări au folosit metoda 
analizei conținutului comunicării, având drept 
tintă reclamele tipărite în ziare, acestea fiind 
mai accesibile la momentul respectiv. 

Continua dezvoltare a spațiului publicitar, 
atât la nivel practic, cât si academic a făcut 
necesară o scurtă analiză calitativă a 
reclamelor. Aceasta, întrucât creşterea 
numărului de reclame şi de specialişti în 
domeniu nu este direct proportională cu nivelul 
calitativ al publicității. 

Incă de la începutul capitolului 2: 
"Modalităţi de atragere a atenţiei”, autoarea 
explică termenii advert (reclamă) si advertising 
(publicitate), termeni care provin din latinescul 
advertere care înseamnă „a te îndrepta către 
ceva”, atrăgându-ne atenția asupra strategiilor 
prin care cei care concep mesajele publicitare, 
(advertising copywriters) le folosesc pentru a 
atrage cât mai mult atenția. 

Rolul publicității este acela de a face 
cunoscută compania, marca, de a-i crea o 
imagine favorabilă si de a determina publicul să 
acționeze prin achizitionarea produselor sau 
serviciilor companiei respective. Aşadar, 
reclama trebuie să fie o investiție si nu o 
pierdere, aşa cum se întâmplă cu reclamele care 

nu respectă principiile de bază ale creației 
publicitare. 

„Din ce in ce mai mult, însă, reclamele 
scrise trebuie să intre in competiție cu o serie 
de alte texte din cadrul culturii noastre. În 
consecință, copywriterii trebuie să găsească 
modalități de a tipa la noi din pagina tipărită. 
Una dintre strategiile de atragere a atentiei 
dezvoltate recent este reproducerea unor 
imagini de senzație.” Fotografiile folosite în 
campaniile publicitare sunt întâi codificate de 
autor pentru ca ulterior să fie decodificate de 
publicul ţintă pentru care au fost create. De 
aceea este obligatoriu ca semnele şi simbolurile 
folosite să existe în referenţialul cultural al 
acestuia, al publicului ţintă, vârsta, sexul, 
categoria  socio-profesională, etnia, religia 
determinând gradul de descifrare a semnelor şi 
simbolurilor. 

Fotografia publicitară ilustrează, explică, 
incită şi creează dorinţa de cumpărare utilizând 
tehnici fotografice specifice: unghiuri de 
fotografiere, planuri, contraste,  focalizări, 
perspective şi nu de puţine ori prelucrarea 
imaginii reale. 

Una dintre metodele folosite de 
companiile de publictate în scopul de a atrage 

atenția asupra mesajelor lor, este folosirea 
imaginilor tulburătoare. 

Una dintre imaginile tulburătoare - si nu 
numai - prezentate de Angela Goddard, este 
cea a bebelusului care şochează prin impresia 
că efectiv comunică cu privitorul, interpretată 
prin termenul paralimbaj, transformă privitorul 
in partener interactiv in procesul 
comunicational. 

Cititorul, tulburat încă de la prima vedere 
de imaginea din care reiese că „bebeluşului i s-a 
întâmplat ceva”, nu îi înţelege pe deplin 
semnificaţia decât în momentul în care a 
urmărit textul scris. „Textul schimbă în mare 
măsură sensul imaginii ca atare; în lipsa 
textului, imaginea ar fi şocantă şi atât.” 

Comunicarea, în acest exemplu, poate fi 
gândită în termenii modelelor comunicării ce 
conţin elementele emiţător, receptor, canal de 
comunicare, mesaj, efect, feedback şi context. 
In cazul acestui tip de comunicare mesajul este 
codificat de către emiţător şi transmis 
destinatarului care îl va traduce aflând astfel 
ceea ce s-a dorit să fie transmis. 

Cercetările ce au avut ca obiect de studiu 
faţa umană au demonstrat ca expresia feţei 
influenţează de multe ori comportamentul, 

decizia sau evoluția multor lucruri în situații 
diferite in care indivizii interacționează. 
Referentul ştiinţific al acestei lucrări, 
Sorin Psatta, este de părere că „reclamele pot fi 
privite ca un joc de puzzle. Autoarea a reuşit să 
spargă codul jocului, prezentând publicitatea 
într-o lumină clară. Ea demonstrează modul în 
care mesajele publicitare sunt construite din 
punct de vedere lingvistic, în contextul cultural 
contemporan. Lucrarea pune la dispoziția celor 
interesați un vocabular analitic necesar pentru a 
întelege cum reuşesc reclamele tipărite să aibă 
un efect persuasiv atât de convingător.” 
Autoarea şi-a concentrat atenția asupra 
relației dintre cuvântul scris sau vorbit si 
imagine, explorând diferite strategii publicitare, 
precum conotatiile si jocurile de cuvinte. 
Preocupările de studiere a stereotipurilor 
în reclame au apărut în Statele Unite ale 
Americii, primele studii de acest gen având 
drept obiectiv mai degrabă trasarea unui portret 
al femeii în reclame, decât determinarea 
impactului pe care acesta îl are asupra opiniilor, 
atitudinilor si valorilor societății cu privire la 
rolurile fiecărui gen. 
Primele cercetări au folosit metoda 
analizei conținutului comunicării, având drept 

tintă reclamele tipărite în ziare, acestea fiind 
mai accesibile la momentul respectiv. Date fiind 
dezbaterile feminine ale vremii, cercetătorii s-au 
concentrat pe rolurile stereotipe în care erau 
portretizate femeile, îndeosebi în ceea ce 
priveşte statutul profesional si locul de muncă. 

Principalele concluzii la care s-a ajuns au 
temperat criticile feminine: femeile nu erau 
prezentate într-o manieră nepotrivită, însă 
postura in care erau nu reflecta corect datele 
demografice, ocupaţionale sau de 
comportament. Imaginile prezentate în reclame 
nu ţineau pasul cu evoluţia reală a situaţiei 
femeii în perioada respectivă, ci mențineau 
stereotipuri precum: „femeia trebuie să fie 
gospodină”, „femeile nu pot lua decizii 
importante”, „femeile depind în mare măsură de 
bărbaţi şi au nevoie să fie ajutate”. Din păcate, 
acest rol al femeii în societate a continuat să fie 
prezentat în mod similar chiar şi în anii '90, 
personajele feminine fiind în general, 
portretizate mai degrabă ca fiind angajate în 
roluri domestice, fară loc de muncă, probabil 
căsătorite si mai tinere decât personajele 
masculine. 

Cercetătorii au inclus si alte variabile (în 
afară de vârstă, situație de angajare, stare 

civilă, rol), şi au ajuns la concluzia că femeile 
figurează mai puţin decât bărbaţii ca purtător 
de cuvânt care pledează pentru un anumit 
produs, că baza credibilităţii femeilor din 
reclame este mai degrabă faptul că folosesc 
acel produs decât acela că sunt autorităţi în 
domeniu. 

Analizele conţinutului reclamelor tipărite 
realizate până în anii '80 au avut în vedere mai 
mult comentarea imaginilor  stereotipizate 
despre femei şi bărbaţi, aşa cum reies din 
reclame, decât identificarea efectelor pe care 
aceste imagini le au asupra copiilor (în plin 
proces de socializare), adolescenților, tinerilor, 
adulţilor (de ambele sexe) etc. Acestă ultimă 
direcţie de cercetare, dezvoltată ulterior, se 
bazează desigur pe ideea că publicitatea poate 
influenţa în mod semnificativ percepţia despre 
gen la nivelul societăţii. 

Angela Goddard susţine că nu este 
de-ajuns să arătăm că aceste probleme există, 
ci este necesar să determinăm şi impactul lor 
asupra celor ce le receptează, deoarece pot 
influenţa atât comportamentul cititorilor, cât şi 
atitudinea şi preferinţele acestora. 

În concluzie, mesajul publicitar trebuie să 
ţină cont de noţiunile complexe referitoare la 

audienţă, de înţelegerea corectă a relaţiilor 
interumane din domeniul comunicării şi să 
adapteze textul publicitar în aşa fel încât să nu 
denigreze ci să promoveze imaginea unui 
individ, grup sau organizaţie. 

Atenţia celor care concep mesajele 
publicitare trebuie concentrată asupra relaţiei 
dintre cuvântul scris sau vorbit şi imagine, 
expoatându-se jocurile de cuvinte si conotaţiile 
în aşa fel încât mesajul să fie clar şi fără 
echivoc, pentru a „şoca” cititorul într-un mod 
benefic. 

Fascinatia publicității 
într-o societate de consum 


François Brune, profesor de litere si 
teolog, ne aduce in prim plan, prin lucrarea sa 
"Fericirea ca obligaţie”, fascinația pe care o 
exercită reclamele si care nu poate fi egalată de 
nimic. Pe de o parte, publicitatea ne invită într-o 
lume a abundentei, în care obiectele se grăbesc 
să se conformeze voinței noastre, 
promitándu-ne, fiecare in parte si toate la un 
loc, fericirea. Dar e o fericire la normă, primită 
şi consumată. Nu investim nimic esențial din noi 
înşine pentru această fericire. Ce se întâmplă, în 
aceste condiţii, cu semenii noştri? Fie ne vom 
împrieteni cu ei, fie îi vom ocoli, fiind continuu 
rivali în competiţia euforică a plăcerilor de tot 
felul. În universul utopic al abundenței propus 
de publicitate, fiecare individ e un stăpân cu 
puteri  discreţionare. „Fericirea ca obligaţie” 
reprezintă unul dintre cele mai importante studii 
ale funcţiilor publicităţii, fiind o formă de protest 
împotriva standardizării prin publicitate, a 
uniformizării sau mai precis, a normalizării unui 

comportament de urmat, care reprezintă partea 
nevăzută a reclamei, care face parte din funcţia 
de marketing a publicității. 

Publicitatea este o industrie care crează 
posibilitatea unui control strâns asupra 
indivizilor prin formele de depersonalizare la 
care ne expun reclamele, o industrie capabilă să 
satisfacă nevoi induse. Publicitatea ii oferă 
omului o imagine de sine bună, omul începe să 
se identifice cu modele prestigioase, cu 
persoane reale. Totodată, publicitatea ajunge să 
denatureze rostul comunicării,  exploatând 
procedeele retorice şi stilistice, vizuale şi 
lingvistice ceea ce duce la dispariţia reflectării 
corecte a realităţii în mesajul publicitar. 

Omul nu mai ia în considerare religiile 
care promovează abstinenţa şi promovarea 
plăcerii pentru alte vieţi, după cum subliniază şi 
Brune: „trebuie să oferi toate plăcerile într-una 
şi să anunţi că totul e permis, de vreme ce în 
zilele noastre totul este accesibil, şi încă 
imediat” (1988). Aici putem vorbi despre plăceri 
cotidiene cum ar fi: plăcerea alimentară, 
estetică, sexuală. 

In sensul inducerii unor comportamente 
prin reclame, s-au studiat şi se studiază în 
continuare „momentele de slăbiciune critică: se 


A e >Ë >Ë ale K K K K K K F FOR ate K K K K K K K ale ae K K of KK ÞK E ERROR ate K K ÞK KK ÞK K K K K ok 3K ate ok ok K e 


33 


Feana-. Oucia Horan 


kKkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkk 


ştie cum putem fi luaţi, se ştie când devenim 
tinte ideale. E vorba de o cunoaştere biologică, 
psihologică, sociologică. Se pretinde chiar că e 
vorba de o cunoaştere ştiinţifică”. 

Continuând în aceeaşi idee, conform lui 
Brune, publicitatea îl determină pe individ să 
creadă că tot ce ţine de viaţa sa socio-culturală 
poate fi satisfăcut prin consum. Aspiraţiile 
individului sunt astfel reduse la lucruri şi închise 
în lucruri. Trăim într-o societate de consum 
unde omul este frustrat continuu pentru ca 
dorinţa de a cumpăra să fie relansată. Acest 
fapt se realizează prin publicitate şi ceea ce 
considerăm că este o valorizare a produselor nu 
este decât o devalorizare a valorilor reale. 

Aceste efecte se răsfrâng asupra tuturor 
indivizilor şi fac din aceştia nişte indivizi anonimi 
ai oraşelor, incapabili să se diferenţieze de 
ceilalţi; adică modelul de occidental care are de 
toate, este răsfăţat cu de toate, care nu 
realizează că prin modul său de viaţă risipeşte 
resursele Terrei. 

François Brune prezintă etapele acestei 
standardizări prin publicitate, pe care o numeşte 
normalizare,  punându-şi întrebarea dacă a 
murit cumva sistemul de apărare a omului 
împotriva acestui fenomen al uniformizării, al 

aplatizării, prin pătrunderea în viața publică si în 
conştiinţa indivizilor a ideologiei publicitare. 
Sloganurile au in vedere tocmai 
dobândirea unui reflex socio-natural de a 
cumpăra produsul fără ca individul să se mai 
gândească. Omul devine confuz şi nu mai face 
diferenţa între ordinea firească a lucrurilor şi 
spectacolul oferit de publicitate; introdusă în 
ordinea consumului, se extinde şi către alte 
domenii: politică, viaţa intelectuală. 
„Publicitatea nu informează despre 
produs, ci îl laudă. Publicitatea nu este un 
spectacol gratuit; îi costă scump pe 
consumatori. E adevărat că publicitatea îi face 
pe oameni să viseze, dar sunt de dorit astfel de 
vise? E mai bine să îi faci pe copii să viseze la 
jucării pe care părinții nu li le pot cumpăra? Pe 
adulţi să viseze la un lux pe care nu şi-l pot 
oferi?  (...) Publicitatea este o  exigenţă 
fundamentală a tipului de economie în care 
trăim; a critica înseamnă a duce o luptă de 
ariergardă care nu prezintă nici un interes.” 
Publicitatea nu este singurul element 
destructiv asupra omului, există şi alţi factori 
precum: mijloacele de comunicare în masă, 
informatica, marketingul politic, puterile 
(economică, culturală, energetică) etc, adică 

toate elementele care-l fac pe individ să-şi 
piardă capacitatea de control a propriei 
existente. Publicitatea, consideră Brune, este 
doar un factor „blând”, un „aspect cool” al 
manipulării cotidiene la care e supusă populaţia. 
Omul este îndreptat spre a-şi însuşi un model 
occidental de individ care nu ştie să trăiască 
altfel decât apropiindu-şi tot, care consumă, 
care e marcat de o atitudine de capitalizare, de 
transformare; este un individ alienat pe care 
societatea occidentală îl produce. Pentru a pune 
capăt acestor efecte nefaste ale publicităţii 
trebuie să ducem o luptă în plan moral. Dacă 
vrem binele oamenilor şi alegem dreptatea, 
trebuie să conştientizăm faptul că nu trebuie să 
ne lăsăm influenţaţi de mentalităţile actuale ale 
societăţii de consum în care trăim. 

Ca o concluzie, publicitatea este acuzată 
că duce la distrugerea individului prin 
încurajarea unui consum exagerat, că 
generează obezitate, că ne alienează, că ne 
sunt create false repere, iar celor care nu 
reuşesc să atingă perfecțiunea din reclamă în 
viaţa cotidiană le produc anxietăţi. Oamenii 
nu-şi mai construiesc identitatea prin 
manifestarea spiritului, ci identitatea şi-o 
cumpără prin preferinte de brand pe care le 

plasează în clase sociale. 

Publicitatea este reflectată diferit de către 
alti autori. Bernard Cathelat este profesor de 
stiinte politice, creatorul metodologiei „socio- 
stilurilor" în studiul relațiilor socioculturale si 
comerciale. “Publicitate si societate” a devenit, 
încă de la publicare, o carte clasică a 
domeniului. 

Că iubim sau nu această idee, că este 
mai mult sau mai puţin populară potrivit 
modelor, că protagoniştii înşişi revendică sau 
neagă acest lucru, publicitarul apare ca actor, 
conştient sau inconştient, al unei pedagogii 
sociale, instituitor de mode, profesor de moduri 
de viață, director de constiintá socioculturală. 
lar anunţătorul, în cea mai umilă dintre 
reclame, joacă un rol de sponsor cultural. Ca să 
faci acte de cultură nu este întotdeauna nevoie 
să construieşti muzee, să lansezi vapoare în 
curse transatlantice, să ridici statui sau să 
finantezi fresce; mesajele cotidiene, efemeride 
ale comunicării sociale sau politice, dar în 
special ale publicității comerciale pentru bunuri 
de consum, echipamente sau servicii, sunt 
într-o manieră mai autentică producătoare de 
civilizație, căci propagă stiluri de viață. 

Lucrarea „Publicitate si societate” a lui 

Bernard Cathelat consideră că publicitatea este 
prin definiţie optimistă, dă dovadă de un 
dinamism si de o veselie nemaivăzute in alte 
domenii. În acelasi timp, „cu cât indivizii acordă 
o mai mare atenție publicității, cu atât neagă 
mai puternic criza şi fundamentele ei 
structurale. Prin aceasta, amână si chiar ajung 
să evite dura confruntare cu realitățile 
cotidiene” (Bernard Brochand - august 1986). 
Putem spune că astfel, publicitatea devine un 
mod de evadare din realitatea cotidiană, de 
detaşare de probleme zilnice, e o lume ideală 
creată artificial. 

Publicitatea este, pe lângă o sursă de 
creaţie artistică, şi un mecanism care crează noi 
valori şi stiluri de viaţă, dar şi o şcoală de 
adaptare la criză, un fenomen social. Pentru 
mulţi, publicitatea a devenit soluţia problemelor 
semnificative cu care ne confruntăm. 

Publicitatea, pe lângă ideile bune pe care 
le promovează, oferă oamenilor un spectacol, o 
morală, sisteme de valori şi nu în ultimul rând o 
cultură. 

Spre deosebire de Frangois Brune care în 
lucrarea sa „Fericirea ca obligaţie” arată 
aspectele negative ale publicităţii şi efectele 
nefaste pe care acest fenomen social le are 

asupra societății în ansamblul ei, perspectiva lui 
Bernard Cathelat e deosebit de interesantă 
pentru că acesta e preocupat să ofere o imagine 
amplă asupra a ceea ce reprezintă publicitatea 
ca o formă de cultură, o formă de culturalizare a 
societății, prin inducerea de valori. 

Acelaşi Cathelat consideră că mesajul 
publicitar este în mod cert cultural, reprezintă o 
mărturie a civilizației - „profesiune de credință 
si precept moral, canon estetic si criteriu 
aproape oficial de bun gust, într-o oarecare 
măsură model de viață... Mesajul publicitar (...) 
exprimă stilul de viață nu numai în dimensiunea 
lui vulgar materială, ci si in dimensiunea lui 
etică.” 

Cel care gândeşte şi dă o formă finală 
reclamei, publicitarul, este considerat in această 
lucrare a lui Cathelat un actor conştient sau 
inconştient al unei pedagogii sociale, creator si 
institutor de mode, de coduri de viață, „director 
de conştiinţă socio-culturală.” Aşadar, 
publicitatea comercială este o formă de a crea 
cultură, o formă producătoare de civilizaţie 
pentru că propagă stiluri de viaţă. Se observă şi 
aici, diferenţa de atitudine a lui Cathelat, spre 
deosebire de Brune cu privire la rolul pe care il 
are publicitatea în societate. Dacă acesta din 

urmă acuză şi încearcă să ne facă să 
conştientizăm aspectele negative ale 
fenomenului publicitar, Cathelat se 
concentrează pe rolul de creator de valori şi 
cultură al publicităţii. Mulţi sunt cei care resping 
publicitatea ca act de cultură, aducând ca 
dovadă următoarea afirmaţie a lui Cathelat: 
„Paradoxul vrea ca, prin tradiţie, publicitatea să 
fie respinsă din câmpul cultural în acelaşi timp 
de universitari docti apărători ai purității 
culturale elitiste, de intelectuali impregnaţi cu 
ideologie  anti-comercială...”.Chiar dacă e 
dispreţuită şi respinsă de oamenii de ştiinţă, 
publicitatea devine cultură de masă, ale cărei 
manifestări şi efecte trebuie studiate de ştiinţele 
socio-umane. 

Totodată, în societăţile moderne 
publicitatea este şi un instrument economic şi 
comercial, dar nu în aceeaşi măsură în care este 
un fenomen social. Dacă avem în vedere faptul 
că în ultimii ani produsele publicităţii au devenit 
din ce în ce mai mult o formă de artă, este 
evident că cea mai spectaculoasă etapă din 
activitatea publicitară este cea a creaţiei. 
Această etapă este văzută de către B. Cathelat 
drept "un fapt social şi un fapt cultural în care 
se experimentează, se democratizează şi se 

fixează în moravuri noi procedee de scriere sau 
de ilustrare, noi tehnologii expresive, noi 
cuvinte pe care cenzurile conservatoare nu 
reuşesc să le oprească”. 

Intr-o acceptiune modernă, publicitatea 
este „psihosociologia informării aplicată unor 
obiecte comerciale”. Acest fenomen reprezintă 
un act cu valențe culturale care isi împrumută 
metodele din stiintele comunicării si care are o 
finalitate economică, aceea de a vinde un 
produs, de a influența vânzările, de a promova 
un serviciu, de a crea imagine, de a menţine 
imaginea creată la parametri optimi. 

Chiar dacă publicitatea a apărut ca un 
instrument economic, cel care crează publicitate 
este un profesionist al comunicării. Publicitatea 
comunică nişte alegeri: ale produsului, ale 
strategiei, ale mijloacelor de transmitere a 
mesajului, ale grupului ţintă, păstrând un 
echilibru între emițător si receptor, nefiind artă, 
nefiind propagandă şi cu atât mai putin 
demagogie. Astfel, publicitatea se 
caracterizează printr-un echilibru între voința 
celui care produce mesajul si dorința audienței. 

In “Prefaţă” la cartea lui Bernard Cathelat 
“Publicitate si manipulare”, Bernard Brochand 
defineşte publicitatea drept “un fenomen social 

o fabrică de stiluri de viață si de noi valori [...], 
un spectacol care, prin conținut si formă, a 
devenit o artă exclusivă si unică”. 

Un alt aspect important se referă la libera 
concurență care a dus la apariția fenomenului 
de standardizare, consumatorul fiind pus în fața 
unei lumi de produse echivalente. In acest 
context, publicitatea a devenit necesară, 
indispensabilă în stimularea consumatorului 
(bombardat cu oferte de produse identice şi 
concurente). 

Psihologică prin natura si mecanismele 
sale, publicitatea este un fenomen social 
datorită faptului că dă amploare sugestiilor si 
efectelor. Tachakhotine şi Packard se arată 
îngrijorați datorită puterii de sugestie pe care o 
are publicitatea. Paul Valery este de părere că 
aceasta reprezintă „unul dintre cele mai mari 
rele ale acestor vremuri, care ne insultă 
privirile, falsifică epitetele, strică personajele, 
corupe orice calitate şi orice critică”. Prin 
această lucrare, Bernard Cathelat nu arată 
numai partea bună, aspectele pozitive ale 
fenomenului publicitar, ci vine si cu păreri 
contra acestuia, ceea ce reprezintă un act de 
obiectivism din partea sa. In susținerea 
publicității vine si Blaise Cendrars care afirmă că 

„publicitatea este floarea vieții contemporane. 
Este o afirmare a optimismului si veseliei. 
Distrează ochiul şi spiritul”. Încercând să 
surprindă cât mai multe aspecte ale publicităţii, 
B. Cathelat o defineşte ca fiind „un ansamblu de 
mijloace si tehnici puse in serviciul unei 
întreprinderi comerciale, privată ori publică, 
ansamblu care acționează asupra unui număr 
cât mai mare de indivizi de la distanță, fără 
intervenția directă a vânzătorului [...] care are 
ca scop să câştige si să dezvolte o clientelă, 
adică fie să facă cunoscută o întreprindere, fie 
să vândă produse sau servicii. 

Dar să urmărim şi câteva aspecte legate 
de consumator, actorul principal în tot ceea ce 
înseamnă persuadare prin publicitate. Astăzi, în 
fata unei concurente inversunate, în mijlocul 
unei bătălii acerbe pentru cucerirea nu a fiecărui 
segment de public, ci a fiecărui consumator, în 
fata inflației de produse, publicitatea este o 
adevărată armă, iar marca produsului a ajuns 
să conteze, in unele situații, mai mult decât 
produsul însuşi 

Consumatorul a apărut mai vulnerabil în 
faţa reclamei în momentul în care s-a considerat 
că întreaga parte a comportamentului economic 
nu este raţională şi conştientă, ci se 

caracterizează printr-un automatism mental. 
Această publicitate mizează pe repetarea 
sloganurilor, prin difuzarea de imagini-soc care 
nu fac altceva decât să lovească, nu să 
convingă. Pentru a fi eficient, un mesaj 
publicitar trebuie să respecte următoarele: să 
fie uşor de perceput, să fie uşor de recunoscut 
(se utilizează formule clare şi simple), să se 
folosească sloganuri scurte şi originale. S-a 
ajuns şi la asa-numitul mit al „violării maselor” 
prin sloganuri, în momentul în care publicitarii 
le-au folosit în exces, crezând că le pot folosi 
drept “panaceum universal”. 

În concluzie, lucrarea lui Cathelat arată 
că publicitatea ne oferă imagini, satisfacţii, vise, 
ne construieşte, ne educă, de transformă 
constituindu-se într-un fenomen social: 
„publicitatea nu este doar un discurs comercial, 
ci şi discurs politic, discurs social, discurs moral, 
discurs ideologic totodată” (Cathelat - 1985). 
Publicitatea e considerată a fi un drog legal al 
societăţii, care alături de film, muzică, cărţi 
oferă o lume de vise. 

Cele doua cărţi prezintă două perspective 
teoretice diferite despre rolul publicităţii în 
societate, despre relația existentă între 
publicitate şi societate, despre influența 

semnificativă pe care o are publicitatea asupra 
societății în ansamblu, dar mai ales asupra 
individului în particular. Aşadar, pentru 
stabilirea impactului pe care îl are publicitatea 
asupra consumatorului, grupurilor, societății, 
este foarte important punctul de vedere din 
care privim lucrurile. 

După părerea lui F. Brune, manipularea în 
publicitate se realizează treptat: individul este 
redus la un model, este frustrat, totul în jurul 
său este erotizat, iar existenţa sa este 
condiționată. 

In acelaşi timp, B. Cathelat glorifică 
publicitatea considerând-o un fapt social si 
cultural. 

In concluzie, aceia care nu adoptă 
modelele impuse sunt sanctionati de ceilalți 
membri ai societăţii, sunt respinşi, ajungând ei 
înşişi să se izoleze, să se simtă vinovaţi că nu 
au gusturi suficient de rasate sau, şi mai rău, că 
nu au o inteligenţă destul de dezvoltată ca să 
înţeleagă şi să aprecieze ceea ce toţi din jurul 
său înţeleg şi apreciază. Reducerea individului 
se realizează prin aservirea sa zilnică rolului 
utilitar al produselor, prin inocularea ideii că 
întreaga viaţă socioculturală poate fi satisfăcută 
de consum şi numai de consum. 


A >F >Ë >Ë ale K K K K K K K EOF R K K K K K e K ale ae e K of KK of E ERROR ate K K ÞK ale K ÞK K K K K ok K ate ok ok K e 


45 


Feana-. Oucia Horan 


kKkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkk 


Indiferent de care parte ne-am situa, 
publicitatea este un subiect pe marginea căruia 
a curs 
multă cerneală, de unii glorificat, de alții 
anatemizat, care ne urmăreşte pas cu pas, ne 
trezeşte emoţii, sentimente, dorinţe, repulsii, ne 
provoacă la acte îndrăzneţe, ne transformă în 
plăpânde marionete, consumatori fanatici ai 
„preparatelor” publicitare, înstrăinându-ne, din 
păcate, chiar de noi înşine sau ne croieşte o altă 
societate, „o nouă civilizație care nu se mai 
străduieşte să înăbuşe dorința, ci să o 
exacerbeze şi să o deculpabilizeze: bucuria 
clipei, templul eului, al trupului, şi al 
confortului”. 

Analiza tehnicilor de influențare prin 
publicitate si a efectelor acestora, cu exemple 
arhicunoscute sau abia sesizabile, poate 
reprezenta un avertisment. 

"Knowledge is power" (Cunoaşterea 
înseamnă putere), spunea cândva filozoful 
englez Francis Bacon. Cunoscând tehnicile de 
manipulare prin publicitate, putem să rezistăm 
în faţa lor. Putem evita rolul de figuranti în 
propria noastră viață... 

Un poet în devenire 


E greu să vorbeşti despre persoane pe 
care nu le-ai cunoscut, dar e si mai greu să 
vorbeşti despre persoane pe care ai început să 
le cunoşti. Iar eu, ca editor si - uneori - prim 
cititor al poeziilor lui Vic. Virgil Bălan, cred că 
am reuşit să pătrund putin în sufletul 
dumnealui, să-i înţeleg emotiile, trăirile, stările 
sufleteşti. 

Vic. Virgil scrie si desenează de când se 
ştie, realitatea înconjurătoare fiindu-i mereu 
sursă de inspirație. Poetul captează imaginile si 
le transpune în versuri cu o uşurinţă demnă de 
invidiat. 

Dar Vic. Virgil nu scrie numai versuri. 
Caricaturile dumnealui spun mai mult decât un 
întreg buletin de ştiri iar povestirile sunt de-a 
dreptul captivante, sensibile, reale dar pline de 
ireal. Şi să nu uităm ghicitorile şi poeziile pentru 
copii, abordate cu acelaşi succes de poet. 

Ne-am obişnuit să deschidem "Călăuza" 
sau “Palia Expres" şi să căutăm înainte de toate 
povestirile sau pamfletele semnate Vic.Virgil 
Bălan. Abia după aceea, citeam ziarul pe 
îndelete, atenţi să cuprindem toate articolele. 

Domnul Virgil ne oferea “La o cafea" noutăţile 
săptămânii văzute din alt unghi, sau în "Una pe 
săptămână" - caricatura care spunea mai mult 
decât un întreg buletin de ştiri. 

Semn că versurile poetului "prind", ştiu 
deja cititori care au afisat în atelierul în care 
lucrează "Să ai Trabant..." sau folosesc în locul 
expresiilor moştenite, altele noi, "producţie" Vic. 
Virgil. 

Şi pentru că orice început este greu, ne 
întrebăm împreună cu poetul : 

"Cine-a aruncat sămânţa, 

cine oare-a conceput ? 

Şi-acea dintâi sămânță, 

din ce oare s-a făcut ? 

O enigmă este totul, 

o enigmă totul pare, 

Frământată-i omenirea 

de această întrebare... 

Cum a luat fiinţă totul ? 

Totul cum a început ? 

A-nceput cu suferinţă ? 

Inceputul a durut ?" 

Dar asta, într-un alt volum, pe care vi-l 
promit cât de curând. Asta pentru că am 
încredere. 


米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 米 


48 


Cuvânt despre cuvinte 


kKkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkkk 


Vic.Virgil Bălan a debutat în luna aprilie 
2005, la Editura „Emma” din Orăştie, cu 
volumul intitulat “Portrete si instantanee“, în 
care se regăsesc si unele catrene publicate de-a 
lungul anilor în “Palia Expres“, alături de versuri 
noi, ancorate adânc in realitatea românească si 
de ce nu, in cotidianul Orăştiei. Desi a publicat 
atat de mult in ziare de succes apárute in 
judetul Hunedoara, debutul sáu editorial vine 
relativ târziu, după ani de aşteptări, atât din 
partea autorului, cât şi din partea cititorilor săi 
fideli 

"Personaje" binecunoscute de orăştieni, 
care fac pitorescul oraşului, au locul lor în 
poezii, autorul imortalizându-i astfel, pentru 
posteritate: 

"Una, în italiană 

Vrea cumpărături a face 

Eu o-ntreb: " - Ce faci Ileană ? " 

Roşie-n obraz se face. 


Ieri la un handicapat 
I-am dat cinşpe mii de lei 
Astăzi îl văd vindecat 
Şi strigă după femei. 


Remusuc pe înserat 

Salută pe fiecare 
Si fără a fi întrebat 
Zice:"-Am fost la adunare!" 


Concluzia este însă extrem de tristă 
deşi...adevărată: 


"De bani, deloc eu nu am parte... 
Dar am parte de belele; 

Azi decât să scrii o carte, 

Mai bine-i să canti manele.” 

20 de paşi pentru a-l cunoaşte 
pe scriitorul Vic. Virgil Bălan 


Rep.: Pentru început, haideţi să precizăm 
pentru cititori care este numele dvs. adevărat şi 
cum aţi ajuns la pseudonimul care v-a făcut 
celebru... 

V.V.Bălan: Care pseudonim? Numele meu 
este Bălan Victor, dar nimeni nu mi-a zis 
„Victor” niciodată, în afară de perioada în care 
eram strigat la catalog, în armată şi când 
semnam statul de plată. Cu prenumele 
„Nirgil“este o întreagă poveste, fiindcă Virgil mi 
s-a zis de când m-am născut. Eu sunt născut în 
11 noiembrie 1952, iar în acea zi, în calendarul 
ortodox se sărbătoresc trei sfinţi: Victor, Mina şi 
Vichentie, aşa că cel care scria certificatele la 
acea vreme, avea mari lacune în ale scrisului şi 
a trecut în certificat numai Victor şi în loc de 
Bălan, Balan. Acum doi ani am schimbat 
certificatul, dar o să vă demonstrez cu o copie 
cam ce funcţionari au pus noii veniţi la putere în 
acele vremuri. Deci, Virgil ar fi primul meu 
prenume, cu care eu sunt obişnuit.Toţi cei care 
mă cunosc, mă cunosc drept „Virgil”; până şi în 

armată, camarazii mi se adresau cu „Virgil”, 
fiindcă aveam foşti colegi de şcoală şi serviciu, 
colegi de unitate. In ciclul doi şi unele dintre 
cadre tot „Virgil” îmi spuneau. Aşa că l-am 
prescurtat pe „Victor” în „Vic.” şi nu-i niciun 
pseudonim, doar numele şi prenumele. Iar 
până la celebritate, e-o cale atât de 
lungă!...vorba poetului. 

Rep.: Să vorbim puţin despre debut: 
unde şi când a avut loc? 

V.V.Bălan: În toamnă împlinesc 57 de 
ani, deci scriu de...50 de ani. Nu exagerez cu 
nimic, eu scriam înainte de a merge la şcoală. 
Spre sfârşitul clasei a I-a, am scris două poezii: 
în prima era vorba despre cățelul Leu, iar în a 
doua, despre un curcan care a fost sacrificat de 
Paşti, în anul 1960, iar eu, îndurerat, i-am 
dedicat o poezie. Suna cam aşa: „Un curcan, 
dolofan, cu mărgelele de foc, ce nu stă de loc în 
loc”. Atât îmi mai amintesc. De învăţat nu prea 
mă omoram, fiindcă prindeam repede, dar de 
citit citeam la greu, cărţi pe care trebuia să le 
citesc după vârsta de douăzeci de ani. Le-am 
citit când încă la matematică foloseam 
beţişoarele. În copilărie am fost un fel de Nică a 
lui Ştefan a Petrei, înainte de a-i citi povestirile. 
Într-un cuvânt: nu prea mi-au suflat mulţi în 

ciorbă. Nu regret, fiindcă m fost nevoit să plec, 
la nici 15 ani, de acasă, iar la 16 ani am rămas 
orfan de tată, în urmă rămânând o mamă 
văduvă cu 4 copii, eu fiind cel mai mare. Dar să 
ne întoarcem la debut. In vechiul regim mi s-au 
pus fel de fel de condiții, iar eu, si atunci, ca si 
acum, nu puteam să scriu la comandă. Am urât 
întotdeauna slugărnicia. Peste tot, indicaţii! Prin 
anii '80, am avut încercări şi apariţii cu revista 
„Magazin”, am mai încercat prin judeţ, dar cum 
nu le aveam cu periatul, cu gâdilatul, nici nu îmi 
mai răspundeau, aşa că...a trebuit să vină o 
revoluţie ca să pot să mă exprim. În anul 1990, 
am trimis o caricatură la „Călăuza”. În a doua 
săptămână, surpriză: a apărut! Am prins curaj 
şi aproape săptămână de săptămână apăreau 
caricaturile mele. Adunasem mult în aproape 40 
de ani de viaţă. Am încercat pe lângă caricatură 
cu epigrame. Succes total! Am mai contactat un 
ziar, „Columna”. Şi aici, succes. Am trecut la 
poezii, proză paranormală, proză suspans, 
proză polițistă, peste tot, succes. La „Călăuza”, 
director era regretatul poet Valeriu Bârgău, un 
om de o adevărată nobleţe. Ei, dar eu 
colaboram cu aceste redacţii, care aveau în 
total vreo 6 ziare, dar nu mă cunăştea nimeni 
din redacţie. Eu îmi mai făceam drum pe acolo 

sub pretextul că dau un anunţ la mica 
publicitate, sau că mă interesez de vreo carte. 
După doi ani, m-am prezentat sub pretextul că 
mă interesez de o carte si atunci m-am 
desconspirat. Surpriza a fost mare, fiindcă am si 
încasat o sumă destul de mare pentru dreptul 
de autor si de atunci, în fiecare săptămână am 
fost prezent la redactiile „Călăuza” şi „Columna” 
până prin anul 1988, mărturie fiindu-mi unele 
dintre cărţile mele. 

Rep.: Ştiu că scrieţi poezii, eseuri, 
povestiri, pamflet, epigrame. Cu ce aţi început 
şi cum le îmbinaţi? 

V.V.Bălan: Nu vreau să credeţi că mă 
umflu în pene, dar eu am început din fragedă 
pruncie în ale scrisului cu genurile mai sus 
amintite de dumneavoastră, prin şcoala 
generală, în pauze tabla era a mea: desenam si 
scriam versuri despre care, mult mai târziu am 
aflat că se numesc epigrame. De multe ori mă 
întreb: scrisul si desenatul le-am căutat, su m- 
au căutat ele pe mine... 

Rep.: Dar despre caricatură ce ne puteți 
spune? De când desenati si cum ati fost atras 
spre caricatură? 

V.V.Bălan: Partial, la această întrebare a, 
răspuns ceva mai sus. Desenez din aceeaşi 

perioadă în care am început să scriu, dacă nu 
ceva mai devreme. Fiind în clasa a II-a, aveam 
caiete de matematică cu Lenin, pomul de iarnă 
şi pionierii. Eu i-am făcut lui Lenin mustăţi, o 
puşcă în spate şi cum le dăruia copiilor pistoale. 
A ieşit ceva tărăboi...la acea vreme era un 
pericol şi eu am început să fiu privit ca un 
pericol, mai ales că tatăl meu era considerat ca 
fiind chiabur, pentru că avusese 10 hectare de 
pământ şi o mică prăvălioară. Eu am avut 
nespus de mult de suferit pentru că tatăl meu a 
fost un om harnic. Poate şi de aceea eu spun 
lucrurilor pe nume, nu ştiu, nu pot să le 
distorsionez. Dacă ne-am lăsat pradă minciunii, 
linguşelii, vedeţi unde s-a ajuns. Până când ne 
vom fura căciula şi ne vom ascunde după 
deget? Dar dumneavoastră mă întrebaţi ceva şi 
eu parcă vă răspund altceva. Deşi sunt la a 12- 
a carte, sunt la primul interviu şi...vă rog să mă 
înţelegeţi, am atâtea de spus... 

Rep.: Nu este absolut nicio problemă, 
oricum, incursiunea în copilărie este extrem de 
interesantă. Să vă mai întreb ceva: cu ce 
publicaţii aţi colaborat? 

V.V.Bălan: Să o luăm cu începutul: 
Revista Magazin - prin anii '80; după anii '90, 
am colaborat cu Călăuza, Columna, Dragoste şi 

speranţă, Infractorul, Rebus - Călăuza, Bancuri- 
bancuri, Ghimpele, Nenea Iancu, Jara de flori, 
Tribuna, Revista Orăştiei, Visul, Repere 
culturale, Palia Expres, Confluente (Oraviţa), 
Calea, adevărul şi viaţa, Foaia poporului, Piaţa 
de Orăştie, Constelaţia dragonului, Expresul de 
Orăştie şi alte reviste şi ziare periodice. 

Rep.: În ultima vreme aţi avut rubrici 
permanente în câteva ziare locale, rubrici foarte 
apreciate de către cititori, cum v-aţi ales 
subiectele? 

V.V.Bălan: În ultima vreme înseamnă, 
practic, ultimii 10-12 ani. Am mai spus: cred că 
subiectele m-au ales pe mine, că de subiecte, 
slavă Domnului, nu ducem lipsă! Că cititorii mă 
apreciază, ştiu...şi aceasta este cea mai mare 
răsplată pentru mine. Deşi nu sunt născut pe 
aceste meleaguri, de mai bine de 40 de ani sunt 
fiul acestor locuri şi doresc să fac cunoscută 
această urbe, care m-a adoptat şi cred că până 
acum mi-am dovedit buna credinţă şi loialitatea 
faţă de tot ceea ce înseamnă Orăştie şi dacă 
timpul va fi darnic cu mine, le promit cititorilor 
că nu-i voi dezamăgi...în afară de cei care 
aşteaptă să fie lăudaţi pe nedrept...se ştiu ei 
care. 

Rep.: Ce v-a determinat ca în unele 

dintre scrierile dvs.să vă intersectati cu 
politicul? 

V.V.Bălan: Mai toate scrierile mele se 
intersectează cu politicul. Eu nu fac politică, nici 
liberală, nici democrată, nici conservatoare, 
nici...Eu fac politica bunului simţ si mă intrigă 
minciuna, hotia, láudárosenia, lenea, aroganta 
si cam asta e politica mea. Eu sunt ROMAN si 
pentru că nu am intrat în jocuri murdare, astăzi 
sunt sărac dar...bogat sufleteşte, am conştiinţa 
împăcată şi nu îmi este teamă că voi fi arătat cu 
degetul. De aceea, eu nu am făcut altceva decât 
să-mi spun părerea şi, culmea, aceeaşi părere o 
au foarte mulţi semeni, foarte mulţi. De aceea, 
vreu să-i mulţumesc lui Dumnezeu că nu m-a 
făcut bogat, fiindcă mi s-ar fi alterat alte 
simţuri...Sunt bucuros că sunt român, iar un 
român adevărat îşi cunoaşte lungul nasului. Noi, 
românii, avem un fond genetic extraordinar. 
Păcat că cei ce trebuie să-l cultive mai departe, 
să-l înnobileze, să-l conserve, îşi văd de 
buzunarul propriu, ba mai mult de atât, în loc să 
ne facă cinste, ne batjocoresc, ne blamează şi 
pe deasupra, mai iau şi simbrie de la stat, adică 
din banii noştri. Şi ce simbrie! 

Rep.: Care este poetul dvs. preferat şi de 
ce? 

V.V.Bălan: Doamne, ce întrebare mi-ati 
pus! Păi, pentru Luceafărul poeziei româneşti 
am ajuns şi la altercaţii!Dacă cineva m-ar înjura 
de mamă, mai treacă, meargă, m-aş face că nu 
aud, dar despre Eminescu...să nu îndrăznească 
cineva să zică ceva, că mă transform în fiară. 
Sunt în stare de orice. A încercat cineva şi nu a 
ieşit bine, dar am pus bazele volumului „În 
apărarea neamului meu”, apărută în noiembrie 
2008. Păcat că mulţi s-au ferit să mă ajute, 
fiindcă volumul trebuia să aibă o paginaţie 
aproape dublă, dar din lipsă de fonduri a trebuit 
să-l subţiez. Persoane pe care le credeam 
prietene până atunci, oameni cu care am 
colaborat necerându-le nimic, în loc să mă 
ajute, au pus în practică metoda lui Pilat din 
Pont. Mi-am dat seama că aceştia simt 
româneşte cât simt eu chinezeşte...Deci, MIHAI 
EMINESCU! Imi plac Adrian Păunescu, Geo 
Dumitrescu - de fapt lui Geo Dumitrescu i-am 
închinat şi o poezie - I.Minulescu, Topârceanu, 
iar dintre scriitori, Eugen Barbu, Mihail 
Sadoveanu, Dostoievski, Tolstoi, Dumas. Dintre 
poeţii străini, cel mai aproape de sufletul meu 
este Frangois Villon. Parcă mă regăsesc în opera 
lui, simt că am mai trăit o viaţă. 

Rep.: Ce înseamnă pentru dvs. 

patriotismul? 

V.V.Bălan: Totul! Totul, până la sacrificiul 
suprem si nu má joc cu vorbele...De orice pot 
să fiu acuzat, dar de lipsă de patriotism, nu! Eu 
nu pot fi cumpărat pentru nimic in lume. Si să 
nu credeţi că pe ici, pe colo, nu s-a încercat în 
anii trecuti.Mie imi este bine si mă bucur când 
semenii mei o duc bine. Pe mine mă exclud. Nu 
vreau să fiu acuzat de lipsă de modestie, dar de 
multe ori m-am lăsat pe mine ca să ajut pe alţii, 
n-are importanţă că nu mi-au zis nici 
„mulţumesc“. Eu sunt cu sufletul împăcat că am 
făcut bine. 

Rep.: Ştiu că scrieţi foarte mult. Cum vă 
descurcaţi cu timpul? Familia vă susţine? 

V.V.Bălan: Treaba cu scrisul vine de la 
sine. De multe ori am impresia că de undeva, 
de sus, îmi dictează cineva, fiindcă mâna 
aşterne pe hârtie cu o uşurinţă care mă miră şi 
pe mine. Deci, în cazul acesta nu mai este o 
problemă. Eu am un caiet în grădină, unul în 
magazie de scule, fiindcă eu sunt o persoană 
practică, mă ocup cu grădinăritul, singur îmi 
repar totul pe lângă casă şi mai am un braţ de 
caiete şi în camera mea. Nu sunt bani câte 
proiecte am. Am mai spus-o: Il rog pe bunul 
Dumnezeu să fie îngăduitor cu mine. Dacă 

familia mă susține? Soţia mă înțelege si 
înțelegerea ei e cea mai mare sustinere a mea. 
Să nu credeţi că-i uşor ca în puterea nopţii să 
mă trezesc, să scriu un ceas, două si mă culc ca 
şi cum nimic nu s-ar fi întâmplat. Adică, nu-i 
uşor pentru soția mea, pentru mine e ceva 
normal. Dar m-a înțeles dintotdeauna, mi-a 
amenajat o cameră pentru aşa ceva, unde 
domneşte o dezordine...ordonată, fiindcă dacă 
pentru un neavizat aşa ar părea, eu, pe 
întuneric găsesc fără să bâjbâi tot ceea ce caut. 
Copiii mă apreciază si, cred eu, sunt mândri de 
tatăl lor. Nu le plac lansările de carte fiindcă au 
emoţii mai mari decât mine; în rest totul li se 
pare normal. 

Rep.: Copiii sau nepoţii dvs.au înclinații 
literare? Aţi transmis „microbul” literaturii? 

V.V.Bălan: Din păcate, până acum nici 
unul dintre copiii mei n-a dat dovadă de 
veleităţi literare. Nu-i târziu! Despre nepoți, ce 
să spun? Sunt cinci la număr şi cam pe toţi îi 
suspectez de înclinații în ale scrisului şi 
desenatului. Pe doi dintre ei i-am combinat 
deja, dar nu dau numele nici unuia, să nu şi-o ia 
în cap...cel mai mic dintre copii, când avea 12- 
13 ani a publicat o caricatură în Palia Expres, 
dar dorinţa de fotbal a fost mai mare. Poate 

revine, eu îl aştept! Cu nepotii, sigur reuşesc, că 
toţi cei ce merg la şcoală simt că au o datorie 
de îndeplinit, ceva de dus mai departe. 

Rep.: Când aţi debutat editorial? 

V.V.Bălan: Am debutat târziu, la aproape 
53 de ani, în 2 mai 2005. Aşa a fost să fie. 
Uneori, în viaţă nu trebuie să forţezi nota, 
trebuie să aştepţi ca totul să vină de la sine. 
Aşa s-a întâmplat şi cu debutul meu. După 
aceea totul a decurs ca un torent care pare că 
nu se mai opreşte. Am întâlnit OAMENI care şi- 
au pus şi sufletul la bătaie, nu numai timpul şi 
tehnica de care dispuneau. Aceasta a fost cea 
mai mare bucurie a mea: întâlnirea care a dat 
rodul celor 11 cărţi şi cu voia dumneavoastră, în 
curând a 12-a, semnate Vic.Virgil Bălan. 
Bineînţeles că am întâmpinat şi greutăţi. 
Comandam tipărirea unei cărţi, apoi alergam să 
fac bani culegând plante medicinale, colectând 
fier vechi sau făcând diferite munci necalificate. 
Au fost şi sponsori, dar oraşul nostru trece 
printr-o perioadă prelungită de căutări şi nu 
sunt fonduri. 

Rep.: Voiam să vă întreb câte cărţi aveţi 
publicate, dar mi-aţi anticipat întrebarea, aşa că 
vă rog să-mi spuneţi care sunt domeniile 
abordate în cărţile dumneavoastră. 

V.V.Bălan: Da, am spus-o: am publicat 
11 cărți, acum este in lucru a 12-a si se 
numeşte sugestiv „Dialog cu mine însumi”. 
Domeniile abordate - atât umoristic cât si serios 
- sunt momentele vieții de zi cu zi, cu bucurii 
(tot mai puţine), cu realizări (tot la fel), cu 
lipsuri si necazuri, cu neimplini. În ultimul timp 
am descuiat lada cu amintiri si martori imi sunt 
cei trecuți de 50 de ani că nu mint, fiindcă, 
uitati unde a dus minciuna si nepăsarea. 

Rep.: Care este volumul „de suflet”, cel în 
care simtiti că ati dat cititorului cel mai mult din 
talentul dvs.? 

V.V.Bălan: Sunt două: ,Vesnicia de-o 
secundă”, volum in care mi-am pus sufletul pe 
tavă. L-am închinat părinţilor mei. Al doilea: „În 
apărarea neamului meu”. La un moment dat, nu 
am mai putut să ţin în mine atâta nepăsare din 
partea autorităților, atâtea jigniri aduse 
neamului din care fac parte cu mândrie si am 
răbufnit. Credeti că m-am liniştit? Nici pe 
departe, fiindcă am reuşit să văd mai de 
aproape ce se întâmplă...până atunci vedeam 
doar departe. Dar, în toate cărțile eu am scris 
frumos despre semeni, chiar dacă uneori i-am 
intepat. Veţi găsi în cărţile mele foarte multe 
personaje ale acestui oraş, unii plecaţi dintre 

noi la dreapta Tatălui Ceresc, alți, cei pe care-i 
întâlnesc zilnic sau aproape zilnic. Imi aduc 
aminte, la lansarea primului meu volum, 
„Portrete şi instantanee”, când i-am spus 
bunului meu prieten, regretatul profesor Petru 
Baciu: „Domnule profesor, debutez la vârsta 
când Nichita Stănescu pleca in lumea stelelor”. 
Cu vocea lui blajină, cu ochii săi luminosi, m-a 
privit si stiti ce mi-a spus: „Virgile, eu mă pricep 
la oameni, tu nu te vei opri aici, tu mai ai multe 
de scris”. Si asa a fost. Până in decembrie mi- 
au apărut patru cărți. Pe mine mă tin în loc 
banii... 

Rep.: Cum ati lucrat cu editura? Ati ales 
editura „EMMA” numai pentru că era în Orăştie 
sau aţi avut şi alte criterii? 

V.V.Bălan: La editura „Emma”, am lucrat 
cu familia Floran. Dacă eu pot fi considerat 
scriitor, această familie are cel mai mare merit. 
Am fost înţeles din toate punctele de vedere. 
Ştiţi că eu sunt cam zgârcit cu laudele, dar aici 
nu mi-e permis. Când lucrezi cu astfel de 
oameni, nu ai cum să nu reuşeşti, nu ai cum să 
nu trăieşti bucuria lucrului bine realizat. 
Dovada? Scriitori de la Constanţa, Bucureşti, 
Cugir, Predeal, Deva, Cluj-Napoca, ba chiar şi 
Florida - U.S.A., îşi editează cărţile la „Emma” 

Orăştie. 

Rep.: Ati avut o lansare de carte in 
mijlocul elevilor. Cum au perceput copiii 
întâlnirea cu scriitor adevărat, in carne si oase? 

V.V.Bălan: După zece lansări cu oameni 
mari, am crezut că m-am vindecat la capitolul 
„emoţii”. M-am înşelat! Ştiţi ce înseamnă să 
lansezi o carte pentru copii fiind înconjurat de o 
mare de copii? Doamne, să-ţi vezi filmul vieţii, 
vorbele ţi se strangulează, iar în colţul ochilor, 
lacrimile nu mai pot fi ţinute în frâu şi alunecă 
pe obraji, care şi ei au nişte tresăriri care te 
trimit în lumea copilăriei când apari pentru 
prima dată pe o scenă. Copiii, zglobii cum îi 
ştiţi, veneau pe ascuns, mă pipăiau, îmi puneau 
întrebări care de care mai năstruşnice, mă 
întrebau dacă şi eu am fost copil. Emoţiile erau 
şi mai mari fiindcă în sali erau şi doi nepoti de- 
ai mei, elevi ai Şcolii Generale „Aurel Vlad”. 
Abia aştept să mă întâlnesc cu aceşti copii, într- 
un cuvânt, să mă întâlnesc cu SINCERITATEA şi 
INOCENŢA. 

Rep.: Pe parcursul unei zile, vă puteţi 
vreodată numi „simplu cetăţean”, sau sunteţi 
„prins” 100% în preocupările jurnalistice şi 
scriitoriceşti? Adică, puteţi trece nepăsător pe 
lângă o întâmplare oarecare, sau o memorati 

involuntar pentru a o folosi într-una din cronici 
sau într-un viitor volum? 

V.V.Bălan: Eu sunt ca un aparat de 
fotografiat. Nu-mi propun niciodată tema. Ies în 
oras cu treburi, ochiul vede si înregistrează si 
de multe ori mă întorc cu materialul gata, o 
epigramă, o fabulă, o caricatură...Deci, nu mă 
întorc cu mâna goală. Altele, stau undeva 
depozitate in creier si când le credeam uitate, 
iată că, am mai spus-o, în puterea noptii mă 
îndeamnă a le aşterne pe hârtie pentru 
eternitate. Ştiţi ce-i interesant? Când în câte o 
zi ploioasă lenevesc, nu-mi iese nimic, numai 
când sunt activ. Pot să spun sincer că nu-mi 
propun să scriu ceva anume, dar cineva, 
undeva, le rânduieşte pe toate. Numai cine mi-a 
citit toate cărţile mă poate înţelege. Eu pot da 
cu exactitate date despre anumite întâmplări şi 
nu oricum, cu lux de amănunte, peste ani, zeci 
de ani. Explicaţia se vrea mai profundă, dar nu-i 
nici loc, nici timp. 

Rep.: Care credeţi că este, azi, rolul 
scriitorului în România? 

V.V.Bălan: Nu ştiu dacă scriitorul mai are 
vreun rol în România de astăzi. Vedeţi 
dumneavoastră că se face ceva ca scriitorului să 
i se vadă munca, să fie încurahat, să i se creeze 

condiții propice? Din contră, avem impresia că 
deranjăm o anumită clasă...Noroc că scriitorii 
sunt sinceri si cred ceea fac, fac cu drag si nu 
urmăresc interese. Bineînțeles şi aici sunt 
cântăreții de curte, dar vreau să cred că pe 
undeva îi mustră conştiinţa în cazul în care o 
au. 

Rep.: La ce lucraţi acum şi care sunt 
proiectele dvs. pentru viitor? 

V.V.Bălan: Acum lucrez la finalizarea 
volumul cu nr.12, „Dialog cu mine însumi”. De 
asemenea, doresc ca până la sfârşitul 
trimestrului I al viitorului an şcolar, să vin cu o 
carte pentru copii şi dacă zeul ban va fi mai 
îngăduitor cu mine, mai aşteaptă trei volume să 
vadă lumina tiparului. Asta acum, fiindcă eu 
scriu, scriu... 

Rep.: Aţi fost susţinut în demersul dvs. 
literar? Ştiu că aveţi mulţi cititori fideli, aveţi şi 
sponsori? Doriţi să-i mulţumiţi cuiva în mod 
deosebit? 

V.V.Bălan: Nu pot să spun că nu am fost 
susţinut, dar foarte puţin, aşa că în loc să mă 
axez doar pe scris, a trebuit să fac diligente şi 
antecameră, de multe ori cu efect zero. Am şi 
amintiri care nu-mi fac plăcere, uneori din 
partea autorităţilor, alteori din partea unor feţe 

bisericeşti. Câteodată am îngenuncheat, dar m- 
am ridicat si-am continuat, fiindcă nu este 
bucurie mai mare ca un preot să citească din 
cartea ta în fața enoriașilor, iar enoriaşii, 
entuziasmați, să întrebe cine-i autorul si tu să fii 
de față. Aici doresc să-i multumesc preotului 
Mihai Todoca, care a făcut prin gestul său t o 
mie de sponsori. M-a încărcat pozitiv si în trei 
luni am mai scris trei cărți. Un fost coleg 
de...tinerete a venit la lansarea uneia dintre 
cărțile mele de la 400 km si imi urmăreşte tot 
ce scriu. Alții, când nu apar o săptămână sau 
două, se întreabă ce mi s-a întâmplat, fiindcă eu 
îi reprezint într-un fel, SUNT GLASUL LOR. Dacă 
doresc să mulţumesc? Da; Şi o să o iau în 
ordine: mulţumesc bunului Dumnezeu, 
mulţumesc familiei mele şi părinţilor mei, 
mulţumesc editorilor mei, mulţumesc cititorilor 
mei, mulţumesc chiar şi duşmanilor mei, fiindcă 
dacă nu ai duşmani, nu simţi că trăieşti şi, de ce 
să nu recunosc, mă şi inspiră. Mulţumesc 
sponsorilor şi de ce nu, viitorilor sponsori. 
Cineva mi-a reproşat ceva; mă simt dator să-i 
spun: eu am dăruit peste 150 de exemplare din 
toate volumele apărute, bibliotecilor şcolare, 
Bibliotecii Municipale, Primăriei, copiilor de la 
Casa de Cultură, Asociaţiunii „Astra”. N-ar fi 

trebuit să spun asta, dar mi s-a reproșat: „noi 
ţi-am dat bani!”. Vă mulţumesc, dar cu banii ce 
mi i-aţi dat, nu editam cât am dăruit. 

Rep.: Domnule Vic.Virgil Bălan, vă 
mulţumesc pentru amabilitatea cu care mi-aţi 
acordat acest interviu. Aş mai avea o 
rugăminte: să-mi permiteţi, ca până la apariţia 
lui în vreo publicaţie periodică, să-l folosesc 
drept prefaţă la cartea care este acum în lucru, 
„Dialog cu mine însumi”. Nimic nu mi se pare 
mai potrivit. 

V.V.Bălan: Aveţi acceptul meu. Un dialog 
real va anticipa dialogul imaginar. 

Scriitorul - punte între miracol si 
realitate 


În loc de argument 


Locuiesc in zona istorică a Orăştiei, în 
cartierul numit „Centrul Vechi”, în care cele mai 
multe construcții au peste 100 de ani si 
păstrează nealterat aerul burgului medieval. 
Strada are 5 case. Vizavi, la numărul 9 (?!?), 
locuieşte Dan Orghici. Aşa îl strigă toată lumea 
„Dan”, aşa ne-am obişnuit, aşa i se potriveşte, 
deşi are cu totul alte prenume, aşa cum ne 
spune singur în finalul volumului său de debut 
„Vise  (nejinsemnate”: „Bună, mă numesc 
Orghici Gheorghe Constantin şi am venit pe 
lume într-o zi, cândva în 1965, undeva prin 
august. Nu am înţeles niciodată de ce tatăl meu 
(Domnul îl aibă în pază) mi-a pus două 
prenume şi de ce doi sfinţi. Eu nu am fost 
niciodată un copil cuminte şi nici sfânt nu am 
fost şi nu sunt.” 


2005 - anul de debut editorial 


Într-o zi, Dan a venit la editură cu un 

caiet studențesc sub braţ. Eu, curioasă, l-am 
întrebat ce cursuri face, crezând că a luat notițe 
undeva la vreun curs. Desi dezinvolt din fire si 
cu replică tăioasă, de data asta, Dan mi-a 
răspuns timid că ceea ce e scris acolo, sunt 
texte proprii. Asta m-a făcut si mai curioasă si 
nu m-am lăsat până când nu mi-a permis să 
citesc. Mă gândeam să citesc o pagină, să văd 
ce teme abordează, dar lectura a început să mă 
captiveze si m-am trezit dând pagină după 
pagină cu un interes crescând. „- Ar trebui să le 
scrii la computer, i-am spus, să le ordonezi, să 
le verifici şi să le culegi într-un volum”. La 
început nu a fost entuziast. Mi-a spus că a scris 
mereu dar a aruncat în foc toate textele. Astea 
erau doar cele ce scăpaseră de „purificare”. 
Văzându-mă indignată de „crima” comisă, a 
reconsiderat ceea ce-i spusesem si după câteva 
zile a început să le scrie, la început la un 
computer de la firmă, apoi pe cel propriu pe 
care şi-l cumpărase între timp. 

Incet, încet, cartea prindea contur, numai 
Dan era încă sceptic şi parcă neiîncrezător în 
propriile-i forţe, în propriul său talent. 

După lansarea volumului, totul a devenit 
simplu. Cititorii şi-au spus cuvântul: tirajul a 
fost prea mic şi s-a epuizat repede. Mult timp 

după lansare, autorului i se mai solicita cartea si 
se mai găseau oameni doritori s-o citească. 
Poate pentru că Dan este un explorator. Un 
explorator al sufletului, al trăirii si simtirii 
umane, al vieţii în ansamblul ei. Poate pentru că 
Dan ştie să dăruiască fără să ceară nimic în 
schimb. Poate pentru că Dan ştie să te facă să 
râzi şi să plângi fără a schimba registrul grav în 
care este obişnuit să scrie. 


Textul care frige pe timp de îngheţ 


De atunci, Dan nu a mai aruncat în foc 
filele scrise, poate şi pentru că le-a scris la 
computer, ci le-a adunat pentru o altă carte. 
„Izvoare de timp sub trunchi de vremuri” a fost 
finalizată în martie 2009 şi a văzut lumina 
tiparului la începutul lunii mai. Dan mi-a făcut 
deosebita onoare de-a fi prefaţatorul acestui 
volum. 

În căutările sale gnoseologice, autorul îşi 
găseşte echilibrul în braţele credinţei, aceasta 
devenindu-i sursă de viaţă şi îndemn. După 
îndelunga zbatere şi intensa trăire, rămâne pur 
şi imaculat în faţa vicisnitudinilor, perfecțiunea 
spre care tinde neafectându-i însă instinctul de 
autoapărare, care-l ajută să treacă prin jungla 

formată din semenii săi. Sublimul şi grotescul 
care formează lumea înconjurătoare, sunt 
percepute exact, sunt diferențiate si disecate, 
autorul dorindu-şi să găsească şi găsind efectiv 
un panaceum universal pentru salvarea tuturor 
sufletelor: creştinismul. 

Pentru a fi scriitor, există o condiţie sine 
qua non: să poţi să-ţi transformi gândurile, 
emoţiile şi trăirile în cuvinte. Iar Dani face acest 
lucru într-un mod desăvârşit. El nu caută 
cuvintele potrivite, ele îi apar fără efort, 
crescând ca un bulgăre de zăpadă, 
maturizându-se rapid şi atingând apogeul. 

De aceea, nu întâmplător, volumul începe 
cu eseul „Cuvântul”: „La început era cuvântul, 
(o spune chiar de la început Apostolul Ioan) iar 
omul (creație divină şi cel lăsat să 
stăpânească), a luat cuvântul şi l-a pus pe o 
tăbliță. Aşa s-a născut scrisul!“...„Cuvântul 
rămâne cuvânt şi nu va putea nimeni şi nimic 
să-l oprească din al lui curs. El frate e cu timpul, 
ne este dat odată cu prima suflare, iar totodată 
cu ultima ne este luat”. 

Călătorind prin lumea imaginară a viselor, 
scriitorul constată că uneori nu visele devin 
realitate ci realitatea devine atât de incredibilă 
încât uşor poate fi confundată cu visul, iar 

clipele vieţii devin „clipe de rumeguș - trăire sau 
drum regăsit”. 

Chiar dacă, dăruindu-ne din propria-i 
viaţă, autorul ajunge uneori să exclame: „Mă 
simt gol şi sărac, atât de gol şi de sărac, săracă 
goliciune!", se regăseşte în noianul de întrebări 
ce-l înconjoară şi revenind pe pământul fertil al 
cunoaşterii de sine îşi simte iarăşi "sufletul, 
acea parte stranie ce-ţi dă aripi, iubire sau ură". 

lar sufletul său este deschis pentru 
bucuriile şi durerile tuturor: „nu vreau să fiu 
altceva decât sunt şi să ştii că deşi mă dor 
durerile altora, eu tot am să scriu despre ele 
atât cât oi mai fi". 

Ca să scrii despre opera lui Dan Orghici 
trebuie s-o citeşti, s-o reciteşti şi apoi să ai 
curajul să încerci să te ridici la nivelul scrierilor 
sale, deoarece el a primit un dar pe care nu l-au 
primit mulţi: spiritualizarea. 

Nu mi se pare nimic mai concludent decât 
propriile-i cuvinte: "Trăiesc cu crezul că suntem 
compuşi din aceleaşi materii ca stelele, doar că 
noi nu ştim cum să ardem. Uneori caut, alteori 
găsesc”. 


Invitaţie la lectură 
Paralel cu apariţia editorială tipărită a 

volumul „Izvoare de timp sub trunchi de 
vremuri”, cartea a fost publicată si pe internet, 
tot cu ISBN, pe siteul 
http://www.edituraemma.ro. Publicarea online 
este ceva mai nouă in România si vine în 
sprijinul autorilor care, deşi talentaţi, nu au 
susținerea economică pentru a-şi publica 
volumele şi a se face astfel cunoscuți, sau a 
celor ce doresc să ofere cât mai multor 
persoane, spre lectură, volumele lor deja 
publicate în format tipărit. 

Tocmai de aceea, Dan Orghici, a dorit si 
publicarea online, pentru ca ceea ce s-a 
întâmplat în 2005 să nu se repete. Stocul tipărit 
se poate epuiza, cartea online rămâne însă si 
poate fi accesată de oricine, poate fi citită direct 
sau salvată în calculator. 

De asemenea, cred că pentru prima dată 
la Orăştie, cartea le va fi oferită cititorilor şi în 
format electronic. CD-ul va conţine ambele 
volume ale scriitorului Dan Orghici şi nişte 
surprize pe care vă las să le descoperiţi singuri. 

Carte de la Orăştie 


Într-una din zilele anului trecut, exact în 
momentul in care mă pregăteam să-mi închei 
ziua de muncă, o prietenă m-a invitat s-o 
însoțesc la Casa de Cultură, pentru a participa 
la lansarea unei cărți de eseuri semnată Pătru- 
Dănilă Orăşanu. Deşi habar n-aveam despre 
cine e vorba, fiind amatoare de literatură, am 
acceptat cu bucurie. 

În „Sala oglinzilor” se adunaseră deja 
mulţi iubitori ai cuvântului tipărit, cunoscuţi si 
necunoscuţi, toţi nerăbdători să facă cunoştinţă 
cu cartea intitulată semnificativ „Urme”. 

M-am gândit atunci că autorul a avut în 
momentul alegerii titlului, exact aceeaşi idee ca 
şi mine, care, nu cu mult timp în urmă editasem 
volumul  „Paşi”, deci eram cu atât mai 
nerăbdătoare să-l cunosc. 

Din păcate, domnul Jilinschi, Puiu - aşa 
cum îl numeau prietenii, a fost extrem de 
ocupat, prins fiind de amintiri şi reîntâlniri, încât 
nu am avut atunci bucuria de a face cunoştinţă 
cu dumnealui. 

Cu toate acestea, personalitatea dânsului 
m-a subjugat şi m-a urmărit multe zile, mai 
ales după ce am citit - recunosc, pe nerăsuflate 

- volumul pe care-l lansase. Discursul său 
simplu dar elevat, concret, fără înflorituri 
inutile, care curgea întocmai ca o conversație cu 
un amic, m-a fascinat. 

Tocmai de aceea, într-o dimineață, când 
l-am văzut intrând la editura noastră, bucuria 
mea a fost imensă. Nu ştiam motivul vizitei, dar 
mă simțeam onorată că un om de factura 
dumnealui ne caută. Nu mă cunoştea; în marea 
de oameni care-l inconjurase la lansarea 
„Urmelor”, nu mă remarcase, dar conversaţia 
s-a legat repede şi m-am bucurat atunci când 
mi-a spus că ar dori să editeze un nou volum şi 
mai ales că ar dori ca volumul să vadă lumina 
tiparului sub logo-ul editurii „Emma” şi sub 
genericul „Din ce a fost, e şi am vrea să 
fie...carte de la Orăştie”. 1 se părea firesc ca o 
carte despre Orăştie şi despre orăştieni, să 
apară aici şi nu în altă parte, iar eu i-am promis 
că voi face absolut tot ce-mi stă în putinţă ca 
orăştienii să primească această carte despre cei 
care au fost sau mai sunt pe aceste meleaguri, 
îmbrăcată într-o formă frumoasă, ca si 
conţinutul său. 

Lectura cărţii intitulată sugestiv „Seminţe 
de gând” am început-o imediat, de pe CD, fără 
a mai sta pe gânduri, deoarece parcursesem 

prima carte si cunosteam valoarea de scriitor a 
domnului Petre-Dănilă Jilinschi, omul modest si 
amabil care a rămas „de-al oraşului”, indiferent 
unde l-au purtat paşii si funcțiile deținute, omul 
de la care ai oricând ceva de învățat si care este 
dornic să-ţi împărtăşească din experienţa sa, 
din amintirile si sentimentele sale, nu puține la 
număr, omul care este „un model de viață a 
celor ce au ţinut România în viaţă”, aşa cum 
bine sesiza în prefaţă domnul Nicolae Stanciu. 

Autorul seminţelor de gând beneficiază de 
o memorie fantastică. Citindu-i eseurile, ai 
senzaţia că a păstrat în memorie oamenii şi 
locurile cu tot ce însemnau ei, bune şi rele, nu 
numai cu gânduri sau sentimente, dar şi cu 
mirosuri, gusturi sau amintiri. 

Pe lângă asta, are o putere fantastică de 
a-şi exprima ideile pentru că, aşa cum 
mărturisea, nu este destul să ştii o fărâmă de 
gramatică sau de punctuație, important este să 
scrii despre ceva ce cunoşti foarte bine. Ori 
dumnealui, nu scrie ficţiune, scrie despre viată; 
trăită, muncită, gândită, cu suferinţe şi idealuri, 
cu iubire şi speranţă. 

În acea zi nu am mai putut începe 
altceva. Nu puteam renunţa la lecturarea cărţii. 
Recunoşteam oameni şi locuri, simţeam alături 

de autor şi-mi recunosteam gândurile cărora nu 
le putusem da glas. 

A fost o revelaţie, a fost o bucurie, a fost 
un regal. 

Domnule Jilinschi, vă multumesc! 

Poetul trecător prin timp 


Parafrazând titlul volumului de debut al 
doctorului Pompiliu Caraşcă, poetul “trecător 
prin timp”, pot să afirm cu certitudine că autorul 
este un om cu o educație desăvârşită, 
impresionantă pot spune, cu un fin simţ al 
umorului si o condescendență demnă de 
invidiat. 

Un editor nu-şi poate dori decât un astfel 
de autor, deoarece pregătirea unei cărți de o 
asemenea anvergură presupune foarte multă 
muncă, seriozitate si competență de ambele 
părţi. 

De altfel mi-a făcut o mare plăcere să 
lucrez la această carte şi pentru că poeziile 
domnului doctor fac parte dintre cele care te 
pun pe gânduri, dintre cele la care te întorci 
mereu să le reciteşti în momentele bune sau 
mai puţin bune ale vieţii. De la prima şi până la 
ultima pagină, indiferent de starea de spirit în 
care te găseşti, poezia te captivează, te uimeşte 
şi te subjugă. Figurile de stil folosite, versurile 
subtile şi muzicalitatea, toate izvorâte dintr-un 
geniu poetic creator acţionează puternic asupra 
cititorului, lecturarea transformându-se într-o 

obisnuintá la care nu mai poate renunţa. 


Sub zmeuriş de stele reci 
Te-aştept, pe tainice poteci 
(Sub zmeuris, pag.24) 


De nicáieri, grabiti, venim, 

Manati de dorul de lumină; 

Nerăbdători, mereu, râvnim 

Un strop de dragoste divină. 
(N-avem răgaz, pag.34) 


Umblă lin prin nopţile-mi sfâşiate 
de insomnii, ca să-ţi pot auzi 
paşii uşori şi diafanica fâlfâitul 
unor aripi de înger. 

(Umblă lin, pag.74) 


Mi-e sufletul, 
Inalt mesteacăn alb 
(Zbucium, pag.157) 


Grăunte-s de lumină pură 
Inveşmântat în strat de zgură. 
(Prapuri, pag.159) 

Desigur că marile întrebări ale omenirii, 
întrebări care-şi caută răspunsul dintotdeauna, 
dar care fac deliciul vieţii fiecărui iscoditor şi 
căutător al frumosului şi adevărului absolut il 
mistuie şi pe domnul doctor. Diferenţa constă 
doar în faptul că domnia sa găseşte şi 
răspunsurile, ba chiar mai mult, este sigur de 
ele, are convingerea că a găsit, nu piatra 
filosofală ci dragostea supremă, ceea ce-i 
aduce, firesc, liniştea sufletească care-l urcă pe 
culmile înalte ale POEZIEI. 

Fiindcă se simte încătuşat între graniţele 
spaţio-temporale care-i sunt impuse, încearcă si 
reuşeşte să evadeze în lumi paralele, utopice 
poate, ideale cu siguranţă, coordonate nu de 
legile fizicii ci de legile iubirii. O iubire 
nemărginită şi necondiționată pentru tot ceea 
ce-l înconjoară, de la elementul mitic la stejarul 
din parc, de la zeițele antichităţii la femeia 
zilelor noastre, de la filosofia vedica la 
crestinism, fără a nega nici una dintre ele, dar 
permițându-le să-l înconjoare numai în limita 
propriei convingeri. 

Închei recomandându-vă câteva versuri 
din poezia "Protesc inutil”: 

Apoi, pe nesimţite, 

Ne vom pierde enigmatic, 

Ne vom dezagrega atomic 

Si ne vom contopi cu materia magicului 
Cosmos 

Si cu eternitatea Timpului imuabil 

Ai caror copii, naivi si cuminti, 

Am fost, suntem si vom fi, de-a pururi... 

Si, asta...e tot!! 

Debutul unei poveşti 


Sâmbătă, 4 aprilie 2009, la restaurantul 
“Şura” a avut loc lansarea cărții de debut a 
domnului Gheorghe Pitarca, apreciat umorist, 
laureat al mai multor concursuri literare de 
profil, fin observator al realității înconjurătoare, 
pe care o transpune cu usurintá în planul virtual 
al poeziei, schiţei, povestirii sau poveștii erotice, 
genurile literare care sunt cuprinse în acest 
volum. 

Cartea se numeşte sugestiv "Poveste cu 
final dulce” şi conţine, aşa cum ne promite 
autorul încă de pe copertă, specialul “umor 
mioritic” spre care, poporul român are 
dintotdeauna predispoziţie. 

O sugestivă prezentare a cărţii mi se pare 
cea făcută de autor, în stilul său inconfundabil: 

"Tot umorul din literatura universală se 
va ofili în umbra acestei capodopere pe care o 
aveţi în faţa ochilor, aşa că nu mai staţi pe 
gânduri şi citiţi-o, de la răsăritul pân' la apusul 
soarelui şi invers, să mai scăpaţi de stresul 
cotidian. Dacă apar nedoritele efecte secundare 
(stări de nervozitate, dureri de cap, ameteli, 
greţuri, gânduri de suicid ş.a.), înseamnă că nu 

ştiţi să cititi...acest gen literar, foarte dificil 
pentru cele două tabere, scriitori si cititori si nu 
pot decât să vă recomand telenovela în care 
don' Alfonso - un bătrân bogat şi libidinos - 
aleargă cu limba scoasă după frumoasa lui 
servitoare Carmelita, care-i mărturiseşte (în 
timp ce aleargă în jurul mesei de 24 de 
persoane) că n-o să se împiedice numai dacă el, 
don' Alfonso, isi va măcelări soţia, o hoaşcă 
plină de riduri si varice, care trăieşte cu 
grădinarul, un român dat în urmărire 
internațională... 

Aşadar, cartea nu se adresează celor 
prinşi în "Programul national de imbecilizare 
prin televiziune!” 

Aş putea spune fără să greşesc, că 
povestirile domnului Pitarca nu sunt niciodată 
ceea ce par. Exact atunci când cititorul crede că 
„a prins” ideea, că ştie finalul si că nimic nu se 
mai poate întâmpla, firul poveştii se schimbă, 
totul ia o turnură neaşteptată şi încrezătorul 
cititor rămâne, la propriu, „cu gura căscată”, 
uimit de imaginaţia fără limite a scriitorului şi de 
modul său firesc de-a spune lucruri nefireşti. 

Nu putem ignora nici poeziile care 
deschid volumul şi care, unite sub titlul 
„Melancolii de toamnă”, ne arată o altă faţetă a 

scriitorului, aceea de om sensibil si boem, care 
deşi nu-şi dezminte blazonul de umorist, ne 
convinge că ştie să mânuiască si metafora cu 
aceeaşi uşurinţă. 

În speranţa că „Povestea” domnului 
Gheorghe Pitarca nu se va sfârşi aici, îl felicit 
pentru acest volum, care va fi cu siguranţă o 
carte de referinţă în domeniu şi-i urez "noi şi 
măreţe împliniri” pe plan literar! 

La stânga, sau romanul adevărurilor 
noastre 


Într-o lume în care valorile sunt 
răsturnate, in care literatura nu mai are locul ei 
binemeritat, în care se citeşte din ce În ce mai 
puţin iar copiii sunt tentaţi mai mult de jocuri la 
calculator şi manele decât de lecturarea unui 
roman, apar încă, spre mirarea şi bucuria 
cititorilor înrăiţi, romane de excepţie. 

Cine mai are curajul, să scrie şi mai ales 
să publice? Mult mai mulţi decât ar trebui, din 
păcate, deoarece s-a „liberalizat” şi accesul la 
editare. Totuşi, printre neguri, apare uneori şi 
câte o rază de soare, câte un scriitor adevărat, 
care nu are tupeul celorlalţi, nici aplombul limbii 
de lemn ci, modest şi sfios propune cititorului o 
perlă albă printre pietre negre. Un asemenea 
scriitor adevărat este şi Ioan Crişan, omul care 
a reînviat romanul românesc, omul care ne-a 
arătat că încă se poate, că mai sunt multe de 
spus şi că, dacă Dumnezeu ţi-a dat talent, 
putere de muncă şi linişte sufletească, poţi să 
duci la bun sfârşit un roman adevărat, aşa cum 
mulţi nu au mai citit din şcoală, când îi studiau 

pe Rebreanu, Călinescu sau Slavici. 

Romanul „La stânga” descrie medii 
sociale diferite şi problematici complexe. 
Personajele sunt adevărate, rupte din realitatea 
pe care o trăim si le recunoaştem uşor după 
năravuri şi pretenţii, fiind tipice societăţii si 
perioadei. Acţiunea romanului este dispusă pe 
mai multe planuri care merg uneori paralel iar 
alteori se intersectează, constituind imagini ale 
aceleaşi lumi măcinate de dorinţa de parvenire, 
de înavuţire rapidă fără muncă, de egoism şi 
prostie. In această lume, apare, ca şi cum s-ar 
înălța dintr-un nufăr alb, plutitor pe oceanul 
dreptăţii şi corectitudinii, Bidinel, cel care luptă 
cu năravurile, cu dezmăţul şi viciul, care, 
salvator şi aducător de linişte şi fericire, 
modifică destinul nefast al fiinţelor care-i sunt 
dragi. 

Cele două volume se îmbină într-o 
unitate a compoziţiei, cu o largă viziune 
structurală, sunt părţi ale aceleaşi vieţi care se 
alătură cronologic, problemele primului volum 
rezolvându-se firesc în cel de-al dolea şi 
reprezentând triumful fără echivoc al 
personajului principal, omul al cărui caracter 
este neintinat şi a cărui moralitate nu poate fi 
pusă la îndoială: doctorul reîntors printre cei vii 

din umbrele nopţii gândurilor sale. 

Raymond Queneau spunea că „nu 
contează dacă cineva priveşte un număr 
nedeterminat de personaje aparent reale într-un 
spaţiu ficțional prelungit de-a lungul unui număr 
nedeterminat de pagini sau capitole. Rezultatul 
va fi întotdeauna un roman”. Cu atât mai mult, 
aş spune eu, rezultatul este un roman, dacă 
spaţiul ficțional devine definit iar numărul 
personajelor este identic cu ceea ce s-ar putea 
numi strict necesar. 

Romanul „La stânga” este extrem de 
fluid, se parcurge nu numai cu uşurinţă ci mai 
ales cu nesaţ, cu bucurie, cu speranţă şi cu 
nerăbdare. Nu ştiu dacă reacţiile personajelor 
sunt sau nu previzibile uneori, poate că da, dar 
drumul parcurs de acestea pare firesc. După 
lecturarea romanului, cititorul are impresia că 
personajele au făcut exact ceea ce-au dorit, că 
l-au obligat pe scriitor să meargă el pe drumul 
lor şi că nu au putut fi convinse să se abată de 
la destinul şi voinţa proprie. Atât de reale sunt 
personajele romanului, încât constaţi că nu Ioan 
Crişan a hotărât soarta fiecărui personaj ci a 
consemnat doar ceea ce personajul însuşi 
hotărâse dinainte. Nu ştiu de ce, dar îmi 
imaginez cu scriitorul, terminând un capitol îl 

reciteste si, uimit de cele citite, care, poate, nu 
erau aidoma celor propuse dinainte, se întreabă 
cum de a reuşit o scenă atât de bună sau cum 
de a “prins” atât de bine caracterul vreunui 
„poet”, ziarist de conjunctură si santajist notoriu 
sau vreunei „doamne” din noul val de 
imbogatiti gata oricând să jure că „orice om are 
prețul său”. Cum? Simplu! Cu TALENT! 

În mai 2009, la colocviul organizat la Alba 
Iulia de poetul Aurel Pantea, colocviu la care au 
participat prozatori şi critici din toate 
generațiile, printre care s-a aflat si Nicolae 
Breban, coordonatorul dezbaterilor, s-a pus o 
întrebare care face parte, aşa cum spunea 
Eugen Simion, dintre veternele noastre neliniști” 
şi anume: „Avem roman? 

Evident, părerile sunt împărţite, dar 
criticii literari prezenți au fost de părere că 
romanul românesc actual „este greu de citit, 
eseismul excesiv îi reduce audiența” si, mai 
ales, că „tipul de conflict si tipologia nu sunt 
atractive pentru un cititor din civilizația 
imaginii”. 

Romanului „La stânga” îi lipsesc tocmai 
aceste elemente, ele fiind înlocuite cu 
simplitate, realitate si imagini, ceea ce-l 
situează în categoria romanelor puternice, care 

vor supavietui si vor fi texte de referință pentru 
cercetătorii anilor viitori, fie ei lingvişti, istorici 
sau simpli cetăţeni. 

Prin romanul „La stânga” se deschide o 
nouă etapă literară şi cu siguranţă nu este 
întâmplător premiul pentru debut pe care 
autorul l-a obţinut, cu acest roman, la 
Festivalul Naţional de proză „Liviu Rebreanu”, 
Bistriţa, 2006. 

Şi pentru că dezbaterea despre roman nu 
s-a încheiat acolo, la colocviul de la Alba Iulia şi 
poate, nu se va încheia niciodată, îmi permit să 
intervin şi eu în discuţie şi să afirm, cu tot 
discernământul pe care mi-l conferă calitatea 
mea de cititor şi de scriitor: Da, avem roman! 
Nu credeţi? Citiţi „La stânga!” 

Shaormita - povestea continuă 


Privind ochii autoarei şi  simţindu-i 
hotărârea, am fost sigură că se va ţine de 
promisiunea făcută şi că va continua peripeţiile 
Shaormiţei. Într-adevăr, la nici o jumătate de 
an de la apariţia primului volum, Oana Goidescu 
ne trimite din nou în lumea minunată a poveștii, 
acolo unde visele se întretaie cu realitarea iar 
noi le cuprindem în viaţa noastră şi ne bucurăm, 
trăind o copilărie fericită şi veşnică. 

Tocmai de aceea, nu cred să fie 
întâmplător aleasă ziua de Crăciun pentru 
derularea poveştii. Crăciunul ne face pe toţi mai 
buni, mai înţelegători şi mai fericiţi. 

„Bucuria le umplu sufletele, iar minunata 
atmosferă a sărbătorii se simţi cu adevărat. 
Începură să cânte colinde şi se amuzară de 
poveştile Shaormiţei cu Frosy şi France, pe care 
nimeni nu avea cum să ştie că le spune din 
propria-i experienţă.“ 

Aşa cum ne-a obişnuit deja, Oana se 
joacă cu figurile de stil, inventând expresii care 
ne uimesc şi ne încântă, „O privire ciudată, 
ateriză dintr-un lung zbor pe chipul Shaormiţei”, 
lăsându-ne să credem că le găseşte uşor, că fac 
parte din fiinţa ei şi că ni le împrumută doar, din 

larghetea sufletului ei de artist. 

„Norii lăsau la vedere bolta albastră si 
limpede. O grămadă de ciuperci cresteau de-a 
lungul copacilor înfrunziţi. Mii de fluturi dădeau 
culoare naturii, zburând cu grijă printre ramurile 
copacilor. Păsări vesele cântau de zor, de parcă 
se născuseră a doua oară. Intreaga natură îşi 
revenise cu bucurie, după luni întregi de iarnă.” 
li urez să urce treptele afirmării şi să ajungă o 
scriitoare cunoscută şi apreciată. Calea pe care 
a pornit este foarte grea, dar cu siguranţă plină 
de satisfacţii. De altfel, nu trebuie decât să-şi 
urmeze propriul crez, pe care-l regăsim în 
paginile acestei cărţi:„Mereu lucrurile bune de 
află acolo unde te aştepţi mai puţin...Dacă 
gândeşti cu optimism, ai şansa de a realiza ceva 
la care nu te aşteptai, ai şansa să fii mulțumit 
de tine însuţi. Trebuie să realizezi totul pentru 
că uneori chiar trebuie, nu pentru a-ţi fi ţie bine 
permanent. Este bine să visezi, dar să fii realist. 
Visează cu realism, realizează visând. Totul are 
o limită, trebuie să ştii în cine să crezi. Cei dragi 
îţi sunt mereu alături. Poate să vină oricine 
peste noapte cu o baghetă magică ca să te 
vrăjească, fără a fi neapărat cineva bun. 
Bunătatea, adevărul şi prietenia se dovedesc 
prin fapte, nu prin vorbe.” 

Poezia fiorului lăuntric 


Trecerea noastră pământeană nu este 
searbădă, deoarece Dumnezeu ne-a înzestrat cu 
cele mai de pret daruri. Ne poate bucura un val 
de mare inspumat, o floare de mac zâmbind 
într-un lan, curcubeul în care s-au oprit ultimii 
stropi de ploaie, trilul îndepărtat al ciocârliei sau 
atingerea fină a zăpezii. 

Unora însă, Dumnezeu le-a dat mai mult: 
talentul de-a potrivi cuvintele în versuri, de-a 
putea să-şi exprime propriile trăiri şi sentimente 
şi mai mult decât atât, de-a înţelege şi de-a 
exprima şi emoţiile şi gândurile celorlalţi. 

Aceşti puţini „aleşi” scriu pentru că sunt 
obligaţi s-o facă, pentru că imaginile care li se 
succed prin faţa ochilor minţii se cer studiate în 
detaliu şi transferate pe hârtie în ceea ce, mult 
prea simplu numim „poezie”. 

Maria Cornea nu face niciun efort, poeziile 
ei nu sunt îndelung lucrate ci sunt scrise dintr-o 
suflare, din inimă, cu mult talent şi multă 
sensibilitate. Se simte fiorul lăuntric, ideea 
călăuzitoare si părticica de suflet lăsată de 
poetă în fiecare vers. „Leacul din căuşul palmei” 
este darul Mariei pentru toţi iubitorii de poezie. 

Să nu credeţi că poezia Mariei este una 

siropoasă, plină de imagini poetice îndelung 
bătătorite si lipsite de consistență. Nu, în nici un 
caz! Poezia ei este incendiară, revoluționară, 
imaginile sunt inedite iar cuvintele simple si 
clare redau existența aşa cum este ea, fără vreo 
încercare de ,infrumusetare”; versurile sunt 
pline de atâtea adevăruri, unele chiar greu de 
rostit pentru alții, încât citindu-le parcurgi cu 
ochii minții istoria, religia, muzica si stiinta lumii 
îmbinate simplu, natural, într-o poezie. 

Dar să nu uităm ceva: umorul subtil care 
ne zambeste printre rânduri si care ne obligă să 
credem că peste toate nedreptatile si durerile 
lumii va triumfa - mulțumită speranței care ne 
umanizează - dreptatea, călăuza spre fericire! 

Plină de sensibilitate, autoarea ne 
mărturiseşte in postfata cărții: „Cititorule, ti-am 
dat întâlnire cu gândurile mele, urâte si 
frumoase deopotrivă. Le-am inchis într-o 
carte;apoi am făurit aripa cu care zboară azi 
spre tine, gândul meu bun.” 

La răscruce de sentimente 


După lecturarea primelor versuri ale 
Taniei Nicolescu, sentimentele mele erau 
contradictorii: simțeam poezia ca pe o rană 
adâncă a unui suflet uimit de uşurinţa cu care 
poate trece printre meandrele existenței pe care 
o simte totuşi apăsătoare: 


“Cu ochii-ncetosati de aşteptări 
m-aplec peste harpa luminii 
pe delicatele-i fire tesand până-n zori 
cuvintele fluturi, cuvintele flori 
şi caldele răsărituri de soare 
în mlădioasele adieri de vânt 
ce lunecă printre fantasmele de nori.” 


T 


(Fantasme) 


Mai târziu, m-am obişnuit să primesc 
versurile Taniei Nicolescu aproape de momentul 
creației. 

Uneori, poeta revenea, perfectionistá si 
modifica câte ceva, îndrepta câte un gând 
nespus la locul lui sau poate, ce părea a nu fi 
destul de subtil şi destul de uşor de înteles 

totodată. 

Versurile se revarsă cald dintr-un suflet în 
care numărul sentimentelor devine copleşitor, 
astfel încât se cer rânduite pe filele albe dintr- 
un notes pe care mi-l imaginez nelipsit din 
buzunarul poetei, gata să cuprindă în el toate 
emoţiile ceasurilor zilei de ieri, de azi si de 
mâine: 


“Mi-am luat inima-n palme-nfrigurată 
si larg fereastra sufletului mi-am deschis 
ca s-o-ncălzeasc în razele firave 
de soare-n ceas de taină regăsit. 
Şi-mbrăşisând a bun ramas copacul 
ce-n toamnă tăcut fruntea-şi pleaca 
sub coaja-i aspră am simţit 
o inimă la unison bătând 
cu inima mea.” 


(Regăsire) 
Sensibilitatea poetei dă naştere unor 


imagini deosebite, susţinute prin metafore 
inovative şi impresionante: 

“ridicându-se brusc ca o aripă de delfin” 
(Zbor secund) 


“Cu mîinile goale 
voi ieşi în ploaie, 
lăsând-o să-mi curgă 
pe faţă-n şiroaie 
ca pe-o apavie, 
neîncepută, 
ca pe-o binecuvântare...” 


(Transhumanţe) 


"Şi timpul se dilata, 
cuprinzându-ne pe-amândoi; 
călători pe spirala de-argint 
ce cu muzica inimii 
de cer ne unea” 


(Platanul) 


Nu pot decât să sper ca în ciuda unor 
critici mai mult sau mai puţin autorizate, care 
uneori au încercat să-i oprească condeiul, poeta 
Tania Nicolescu să-şi urmeze menirea şi să facă 

ceea ce Îi e rânduit: să scrie. Să scrie nu numai 
ca un simplu mijloc de a-şi exterioriza 
sentimentele si de a-şi crea punți de legătură cu 
mediul înconjurător, uneori ostil, alteori 
prietenos ci şi ca modalitate de a-şi ridica 
mereu creația pe treptele valorii poetice, in 
stilul său propriu cu care deja ne-a obişnuit. 

Succes in continuare poetei, iar cititorilor, 
lectură plăcută! 

În fața durerii, cuvintele pălesc 


Cu profundă durere, am aflat astăzi, 20 
iunie 2008, că domnul profesor Petru Baciu, 
ne-a părăsit, plecând spre cele veşnice. 

S-a născut la data de 7 septembrie 1930 
în comuna Beriu, jud. Hunedoara. După 4 clase 
primare în satul natal, a urmat 7 clase 
secundare la Liceul “Aurel Vlaicu” Orăştie si 
datorită desființării instituției în 1948, a absolvit 
ultima clasă si bacalaureatul la Liceul de Băieți 
din Alba Iulia. 

Între 1949 - 1953 a urmat Facultatea de 
Filologie a Universităţii “ Victor Babes “ din Cluj 
si a funcționat, până in 1955, ca profesor de 
limba română la diferite şcoli şi licee. Intre anii 
1955 si 1960 a fost inspector şcolar la Secția de 
Învățământ şi Cultură a raionului Orăştie iar din 
anul 1960 si până la pensionare, profesor de 
limba română la Colegiul Național “Aurel 
Vlaicu” din Orăştie. 

Desi a slujit nu numai şcoala ci si cultura 
românească prin volumele publicate şi prin 
numărul foarte mare de articole si studii pe care 
le-a publicat în diferite reviste si ziare in cele 
aproape cinci decenii, nu a renunţat niciodată la 

calitatea de dascăl, după pensionare 
funcționând până în anul 2004, tot ca profesor 
de limba română, atât la Colegiul National 
“Aurel Vlaicu” cât şi la şcoli generale din zonă si 
la Colegiul Tehnic “Alexandru Borza” din 
Geoagiu. 

A publicat 22 volume, dintre care cele 
mai multe sunt dedicate satului natal, Beriu, 
meleagurilor orăştiene pe care le-a iubit, 
oamenilor din jurul sáu si tradițiilor populare 
româneşti. 

In întreaga sa carieră a publicat 550 de 
studii si articole in presă, 180 de lexicograme în 
“Orăştie - enciclopedie”, a participat la 115 
expoziții culturale, literare şi de material 
didactic şi a publicat 44 de comentarii si 
recenzii. In anul 2007, i s-au dedicat 30 de 
pagini în Dicționarul "Personalități române si 
faptele lor" (1950 - 2000) , apărut la Editura 
Panfilus din Iaşi. 

Plecarea sa dintre noi este o grea 
pierdere, opera sa rămânând ca un reper în 
spiritualitatea românească si amintirea Omului 
cu alese calități intelectuale şi morale o 
prezență de nesters in memoria celor care l-au 
cunoscut. 

Dumnezeu să-l odihnească! 

